Халқларимизнинг жуғрофий, маданий ва тарихий жиҳатдан муштараклиги икки томонлама ҳамкорликни мустаҳкамлашга замин яратади. Ҳозирги кунга келиб сиёсий, иқтисодий, илмий-техникавий, транспорт-коммуникация, гуманитар ва бошқа соҳалардаги 180 га яқин ҳужжатни ўз ичига олган икки давлат ўртасидаги ҳамкорликнинг мустаҳкам шартномавий-ҳуқуқий асоси яратилди.\nИкки мамлакат раҳбарлари ўртасидаги доимий ва сермаҳсул мулоқот Ўзбекистон — Туркманистон конструктив муносабатлари ривожига муносиб ҳисса қўшмоқда. 2014 йил октябрда Ашхободда бўлиб ўтган сўнгги учрашув чоғида глобал ҳамда минтақавий хусусиятга эга бўлган қатор масалаларда мамлакатларимиз нуқтаи назарларининг мос келиши ёки ўхшашлиги таъкидланган эди.\nШу ўринда минтақавий хавфсизликни таъминлаш ва мустаҳкамлаш, хусусан, Афғонистондаги вазиятни барқарорлаштириш бўйича икки давлат ўртасида умумий ёндашув мавжудлигини алоҳида қайд этиш жоиз. Ўзбекистон ва Туркманистон бу қўшни мамлакатга муҳим инфратузилма объектларини қайта тиклаш бўйича қатор лойиҳаларни амалга оширишда кўмак бериб келмоқда.\nМамлакатларимиз Марказий Осиёда трансчегаравий сув ресурсларидан оқилона фойдаланиш масаласида ҳам ягона ёндашувга эга. Ўтган йили Ашхободда ўтказилган олий даражадаги музокаралар чоғида сув-энергетика соҳасига доир масалаларни ҳал қилишда, жумладан, трансчегаравий дарёларда йирик гидроэнергетика иншоотларини барпо этишда БМТ конвенцияларида белгилаб берилган халқаро меъёрларга мувофиқ иш тутиш, бундай объектлар лойиҳаларини мустақил халқаро экспертизадан ўтказиш зарурлиги қайд этилди.\nЎзбекистон ва Туркманистон ўзаро манфаатли иқтисодий алоқаларни изчил мустаҳкамлаб бормоқда. Жорий йилнинг январь — август ойларида икки давлат ўртасидаги ўзаро товар айирбошлаш ҳажми 245 миллион АҚШ долларига етди. Мамлакатимиз экспортининг асосий қисмини минерал ўғитлар, қишлоқ хўжалиги товарлари, қурилиш материаллари, электр ва механика асбоб-ускуналари ҳамда тўқимачилик маҳсулотлари ташкил қилади. Ўз навбатида, Туркманистондан нефть маҳсулотлари ва пропилен полимерлари импорт қилинади. Бундан ташқари, ҳар икки мамлакат ўзаро транспорт-коммуникация ва бошқа хизматларни кўрсатиб келмоқда.\nИкки томонлама алоқаларни ривожлантиришда Савдо-иқтисодий, илмий-техникавий ва маданий ҳамкорлик бўйича Ўзбекистон — Туркманистон қўшма комиссияси муҳим ўрин тутади. Мазкур тузилма савдо ҳажмини ошириш, сармоявий ҳамкорликни кенгайтириш бўйича самарали чора-тадбирлар ҳамда механизмларни ишлаб чиқишга қаратилган. Комиссиянинг 2015 йил 18-19 август кунлари Ашхободда ўтказилган ХI йиғилишида икки томонлама товар айирбошлаш ҳажмини ошириш бўйича таклифлар муҳокама қилинди, транспорт ва транзит, илмий-техникавий ҳамда маданий-гуманитар соҳаларда шериклик ва ўзаро ҳамкорликни кенгайтириш масалалари кўриб чиқилди.\nТранспорт коммуникациялари соҳаси мамлакатларимиз ўртасидаги иқтисодий алоқаларни ривожлантиришда яна бир устувор йўналиш ҳисобланади. Ўзбекистон ва Туркманистоннинг жуғрофий жойлашуви, ресурслари ҳамда ишлаб чиқариш салоҳияти мазкур жабҳада улкан имкониятлар эшигини очиб беради. Хусусан, автомобиль ва темир йўл тармоқлари, шубҳасиз, минтақада жойлашган давлатлар ҳамда уларнинг иқтисодий шериклари учун қулай транзит комплексини ташкил қилади. Шу муносабат билан, 2011 йили имзоланган Ўзбекистон — Туркманистон — Эрон — Ўмон янги халқаро транспорт-коммуникация йўлагини барпо этиш бўйича битим ниҳоятда муҳим аҳамиятга эгалигини таъкидлаш жоиз. Мазкур ҳужжат Ўзбекистон Республикаси Президенти Ислом Каримов томонидан 2010 йил октябрь ойида Ашхободга расмий ташриф чоғида илгари сурилган ташаббуснинг амалий ифодаси бўлди.\nУшбу лойиҳанинг ҳаётга татбиқ қилиниши Яқин Шарқдаги бандаргоҳларга энг қисқа йўлдан фойдаланиш, иштирокчи мамлакатлар ўртасида божхона ва юк ташиш соҳасидаги ҳамкорликни жадал ривожлантиришга имкон яратиши баробарида, Марказий Осиё минтақасига киритилаётган сармоялар оқимига янги туртки беради ҳамда бошқа мамлакатларнинг мазкур коридордан фойдаланишга нисбатан қизиқишини оширади.\nЖорий йилнинг февраль ойида юқорида таъкидланган битим доирасида Мувофиқлаштирувчи кенгашнинг биринчи йиғилиши ўтказилди. Унинг якунига кўра, лойиҳани энг қисқа муддатларда амалга ошириш юзасидан аниқ чора-тадбирлар қабул қилишни кўзда тутувчи протокол имзоланди.\nЎзбекистон ва Туркманистоннинг тарихий ҳамда маданий муштараклиги халқларимиз ўртасидаги ўзаро англашув ва ҳурматни мустаҳкамлаш учун кенг замин яратади. Алоқаларни янада ривожлантириш мақсадида икки мамлакат маданият вазирликлари томонидан таниқли мусаввирлар асарлари кўргазмалари, ҳунармандчилик буюмлари ярмаркалари, мусиқа ҳамда театр жамоаларининг ижодий сафарлари ташкил этилмоқда.\nТуркманистон Президенти Гурбангули Бердимуҳамедовнинг 2013 йил ноябрь ойида Ўзбекистонга қилган расмий ташрифи чоғида икки мамлакат ҳукуматлари ўртасида 2014 — 2016 йилларга мўлжалланган маданий-гуманитар соҳада Ҳамкорлик дастури имзоланиб, у давлатларимизаро мазкур йўналишдаги алоқаларнинг жадаллашувига замин яратмоқда.\nЖорий йил ёзида Тўрткўл, Қарши, Термиз, Бухоро, Тошкент шаҳарлари ва Тошкент вилоятида Республика туркман маданият маркази ҳамда “Ўзбекистон — Туркманистон” дўстлик жамияти томонидан икки мамлакат ўртасидаги яхши қўшничилик муносабатларига ижобий таъсир кўрсатадиган турли тадбирлар ўтказилди.\nХалқларимизнинг тарихан шаклланган яқин дўстлик ришталари ва муштарак маданий илдизлари Ўзбекистон — Туркманистон ўртасидаги ўзаро англашувнинг мустаҳкамланиши ҳамда сермаҳсул ҳамкорликнинг ривожланишига хизмат қилади. Давлатларимиз раҳбарларининг бўлажак учрашуви эса икки томонлама алоқаларнинг янада кенгайишига муносиб ҳисса қўшиши, шубҳасиз.\nМазкур рукндаги бошқа мақолалар: « Депутатлар ижтимоий-иқтисодий ислоҳотларни чуқурлаштиришга йўналтирилган қонун лойиҳаларини муҳокама қилишди\tЗамонавий таълим ва масъулият »


июн 24, 2018 13:59 Asia/Tashkent\nЎзбекистонда бўлиб турган Афғонистон президенти маслаҳатчиси Абдулазиз Комилов билан учрашди.\nЎзбекистон Россиядан пул ўтказмалари бўйича етакчилик қиляпти\nЎзбекистоннинг бир қатор интернет-нашрларига тўсиқ қўйилди\nЎзбекистон Толибон билан музокаралар ўтказган\nХориждаги ӯзбекистонликлар: Ватанга қайтсам, бирор баҳона билан қамаб қӯйишмайдими?\nГерманияда тўп сурувчи асли олмалиқлик футболчига Россия клублари қизиқмоқда\nЎзбекистон мусулмонлари идораси мактабларда рўмол ўрашни ихтиёрий қилишни таклиф этди\n20 июнь куни Ташқи ишлар вазири Абдулазиз Комилов Ўзбекистонда амалий ташриф билан бўлиб турган Афғонистон президентининг хавфсизлик бўйича маслаҳатчиси Муҳаммад Ҳаниф Атмарни қабул қилди.\nБу ҳақда тошкентлик ҳамкоримиз Маҳмула Муҳаммадкарим қизи хабар беради.\nИнновацион ривожланиш вазирининг ўринбосари Шерзод Шерматов халқ таълими вазири этиб тайинланди. Бу ҳақда «Газета.uz» хабар бермоқда.\n20 июнь куни бош вазир ўринбосари, таълим, соғлиқни сақлаш, жисмоний тарбия, спорт ва туризм масалалари комплекси раҳбари Азиз Абдуҳакимов раҳбарлигида ўтказилган йиғилишда Улуғбек Иноятов ишдан олиниб, вазирликка Шерзод Ҳотамович Шерматов янги раҳбар этиб тайинланган.\nУ жорий йил февраль ойида инновацион ривожланиш вазирининг ўринбосари этиб тайинланган эди. Унга қадар ахборот технологиялар ва коммуникацияларни ривожлантириш вазири вазифасини бажарувчи сифатида фаолият юритган эди.\nШунингдек, халқ таълими вазирининг биринчи ўринбосари Қодирбой Бектурдиев ҳамда вазир ўринбосарлари Жаҳонгир Сиддиқов ва Дилшод Кенжаевлар эгаллаб турган лавозимларидан бўшатилди.\nХалқ таълими вазири ўринбосари вазифасини бажарувчилар этиб инновацион ривожланиш вазирининг собиқ ўринбосари Отабек Назиров ҳамда инновацион ривожланиш вазири ўринбосари в.б. Алишер Умаровлар тайинланди.\nЭски жамоадан халқ таълими вазири ўринбосари лавозимини фақат Алишер Саъдуллаев сақлаб қолди.\n2018 йилнинг январ-май ойларида Ўзбекистон ва Тожикистон ўртасида товар алмашиш ҳажми 94 миллион долларгача ўсди, деб хабар берди Sputnik Тожикистон.\nБу ўтган йилнинг шу давридаги кўрсаткичга нисбатан икки бараварга кўпдир.\nТожикистондан Ўзбекистонга 54 миллион долларликдан ортиқроқ маҳсулот келтирилган, Ўзбекистондан Тожикистонга эса 40 миллион долларликка яқин маҳсулот етказилган.\nЎзбекистон Тожикистон билан ижобий савдо мувозанатига эга бўлган Молдовадан кейинги иккинчи давлат бўлди.\nЎзбекистон МДҲ мамлакатлари орасида Россиядан пул ўтказмалари бўйича етакчиликни сақлаб турибди. Бундан Россия Марказий банки маълумотлари дарак беряпти.\n2018 йилнинг биринчи чорагида Россиядан Ўзбекистонга 726 млн доллар ўтказилган, улардан Россия фуқаролари томонидан фақат 200 млн доллари жўнатилган бўлса, қолган 525 млн доллар норезидентлар ҳиссасига тўғри келди. Бир ўтказманинг ўртача миқдори 314 долларни ташкил қилди.\nТожикистонга 487 миллион доллар, Қирғизистонга 434 миллион доллар, Арманистонга 209 миллион доллар жўнатилди.\nБугун хорижда минглаб ўзбекистонликлар ватанга борсам, бирон айб топиб қамаб қўйишмайдими, деган ҳадикда яшашади.\nҲозир АҚШ фуқароси бўлган асли қашқадарёлик Зокир Алиев Президент Мирзиёев четдаги ўзбекларни ватанга қайтишга чорлаганига ишониб келган.\nБироқ у Чироқчидаги қариндошларининг уйига кириши ортидан бир неча соат ўтар-ўтмай, Қаршидан юборилган хавфсизлик ходимлари олиб кетишади.\nЯқинларининг билдиришича, Зокир Алиевга қарши конституцион тузумга тажовуз, терроризм ва чегарани ноқонуний кесиб ўтиш каби ҳаракатларни кўзда тутадиган жами бешта айблов илгари сурилаяпти.\nОила аъзолари у 2005 йилдан бери у қидирувга берилганини, аммо айби йўқлигини исботлаш учун қайтганини айтишмоқда.\nАҚШда солиқ ширкатини бошқариб келган 46 яшар асли ўзбекистонлик Зокир Алиев - АҚШ фуқароси.\nУ асил ватанига меҳмонга келиш учун Ўзбекистон элчихонасидан виза рухсати олгани хабар қилинмоқда.\nБугун хорижда минглаб ўзбекистонликлар ватанга борсам, бирон айб топиб қамаб қўйишмайдими, деган қўрқувда яшашади.\nУларнинг баъзилари ҳеч қандай ноқонуний ҳаракат қилмаган. Айрим ҳолатларда ОВИР тартибларини бузган ва ёки маҳалла нозирлари ҳамда фаоллари тарафидан бирон рўйхатга тиркаб қўйилган бўлиши мумкин.\nБироқ Ўзбекистонда четда ишлаётган ёки яшаётган фуқароларни потенциал террорчи ёки жиноятчи сифатида кўриш ва ҳатто қамоққа олиш тажрибаси қўллаб келингани учун кўпчилик ватанга боришдан қўрқади.\nРоссиянинг етакчи клублари Тошкент вилоятининг Олмалиқ шаҳрида туғилган, Германиянинг "Ганновер-96" клуби ҳимоячиси Антон Вальдемарга қизиқмоқда.\nУнга ЦСКА, "Спартак", "Зенит" ва "Локомотив" клублари қизиқиш билдирган. Бу маълумотни 21 ёшли ўйинчининг агенти Рене Нойнекер тасдиқлади.\nМанбанинг таъкидлашича, Россия клублари Вальдемарга ҳозирги маошидан икки баравар кўп маош таклиф қилган. Аммо ҳимоячи бу таклифларни қабул қилишга шошилмаяпти.\nУшбу мавсумда футболчи 29 ўйинда майдонга тушиб, битта гол урган. Унинг немис клуби билан шартномаси 2021 йилгача амал қилади.\nДушанбе МДҲ чегара кучлари раислари йиғилишини мезбонлик қилади\nИсроил болаларни қирғин қилиш сиёсатининг янги тўлқини


Самарқандда икки йигит тенгдошини калтаклагани айтилган хабар юзасидан маълумот берилди — видео\n25.12.2020 | 21:06\nСамарқандда икки нафар йигит 23 декабрь куни тенгдошини дўппослади. Мазкур ҳолат юзасидан Самарқанд вилояти Ички ишлар бошқармаси матбуот хизмати маълумот берди.\nМаълум бўлишича, ижтимой тармоқларда 23 декабрь куни тунги соат 03:00 атрофида Самарқанд шаҳар Юкори Хўжасоат маҳалласида бир йигитни икки киши аёвсиз калтаклангани акс этган видео тарқалган. Видео ўша ердаги кузатув камерасига тушиб колган.\nМазкур ҳолат юзасидан Самарқанд шаҳри бўйича Ички ишлар органлари фаолиятини мувофиқлаштириш бошқармаси ходимлари томонидан олиб борилган тезкор-суриштирув ишлари натижасида ушбу шахслар топилган.\nАниқланишича, Нуробод тумани Навбаҳор маҳалласида яшовчи, 1999 йилда туғилган Т.А. ҳамда Ургут тумани Почвон маҳалласи Бешкалъа кишлоғида яшовчи, 2001 йилда туғилган С.О.ларнинг ўзаро тортишуви натижасида улар ўртасида жанжал юзага келган.\nФото: Самарқанд вилояти Ички ишлар бошқармаси матбуот хизмати\nСамарқанд вилояти Ички ишлар бошқармаси ахборот хизмати хабарига кўра, ҳозирда ҳолат юзасидан терговга қадар суриштирув ҳаракатлари олиб борилмоқда.\nВидео: Сурхондарёда 9 нафар йигит мураббийини урган фуқарони бита билан калтаклади\nНаманганда қайната келинини калтаклади\nАввалроқ Наманганда 23 ёшли қиз икки эркакни калтаклаганди. Бунга сабаб «Spark» автомобили ичида ҳаракатланаётган йигитлар қизни нафсониятига тегадиган сўзлар билан ҳақорат қилган. Кейинчалик қизга нисбатан қўзғатилган жиноят иши тўхтатилган.\nШунингдек, Фарғонада футбол бўйича Ўзбекистон Про-лигасининг сўнгги тури якунидаги ўйинда бош ҳакам Шавкат Насибуллаев футболчи ва мухлислар томонидан калтаклангани ҳақида хабар берилганди.


ЎзА - Тадбирли ёш тадбиркор\n08.08.2018 15:08 Чоп этиш версияси\n120 уя асалари парваришланаётган хўжаликда ҳозирга қадар 1 тоннага яқин асал йиғиб олинди. Меъёрий талаблар асосида қадоқланаётган беш турдаги асал, прополис экстракти, асалари сути ҳудуддаги савдо марказларига етказилмоқда. Шифобахш неъмат шартнома асосида Уммон давлатига ҳам экспорт қилинмоқда.\nАбдулла Ҳабибуллаев ўтган йили Туркияда ўтказилган 45-халқаро Апимондия конгресси ва “APIEXPO-2017” кўргазмасида иштирок этиб, “Энг ёш асаларичи” номинацияси ғолиби бўлган.\nФаолиятини кенгайтиришни мақсад қилган тадбиркор жорий йил бошида Жомбой туманида 4 гектарлик интенсив боғ ташкил этди. Боғда Польшадан келтирилган “Красный фуджи”, “Голден полский стаканчик” навли 12 минг туп олма дарахти парваришланмоқда.\n– Олманинг бу турлари юртимизда ҳали оммалашмаган, – дейди А.Ҳабибуллаев. – Ушбу навларнинг афзаллиги иккинчи йилдан 5-10 килограммгача ҳосил беради. 1 гектар майдондаги олма дарахтининг гулидан 150 килограмм асал олиш мумкин. Шунингдек, боғ орасида ловия етиштиряпмиз. Тасарруфимиздаги 0,5 гектар ерда эса балиқчиликни йўлга қўйишни режалаштирганмиз.


Юрист ислом динидаги маҳрни Ўзбекистон қонунчилигига киритиш таклифини билдирди\nТошкент шаҳар реабилитация ва мослаштириш маркази директори, юридик фанлари доктори Гулчеҳра Маткаримова 21 декабр куни ўтказилган Гендер тенгликни таъминлаш масалалари бўйича комиссия йиғилишида мазкур масала ҳақида гапирди. Юристнинг айтишича, бугунги кунда мулкий ценз ўта долзарб. Чунки оилани уй-жой билан таъминлаш эркакнинг зиммасида бўлса-да, буни бажармаётганлар кўпайиб кетмоқда. Натижада аёллар ва болалар жабр кўрмоқда.\n«Мулкий ценз масаласи бугунги куннинг энг долзарб муаммоси. Эркак аёлни 3-4 нафар боласи билан кўчага ҳайдаб чиқариб қўяди-да, яна бошқа аёлни олиб келиб ўзи никоҳ ўқиб ҳам яшайверади. Нариги аёл кўчадан кира олмайди. Кираман деса на қайнона, на қайнота ва на маҳалла киритади. Чунки агрессордан ҳамма қўрқади.\nДемак, бу ҳолат Маъмурий ва Жиноий кодексларга ўзгартиш ва қўшимча киритишни тақозо қилади.\nМулкий ценз қўйилиши керак деганимнинг маъноси шуки, уйланишдан олдин йигитлар яшаш учун хотинини қаерга олиб боришини ўйлаб кўрсин. Ота-онасини уйигами ёки ўзининг мулки борми?\nМасалан, Мисрда эркаклар ўзи ва оиласи яшаши учун аниқ уй-жой топмагунча уйланишмайди. Эронда ҳам жуда катта чеклов қўйилган маҳр масаласида.\nБиз ҳам диний эътиқодимиз нуқтаи назаридан 90 фоиздан ортиқ аҳоли мусулмон бўлса, нима учун маҳр билан боғлиқ бўлган цензни қўя олмаймиз. Балки ҳеч бўлмаса, эксперимент қилиб кўриш керакдир.\nМасалан, Тошкент шаҳри мисолида. Ажрашадиган бўлса, хотинига уй-жойни ташлаб кетиш имкони бўлсагина уйлансин. Бўлмаса уйланмасин.\nЮридик фанлари доктори Гулчеҳра Маткаримова\nАжрашиш уларнинг шахсий иши. Бунга аралашмоқчи эмасмиз. Бирга яшаб қола олмаса ажрашсин. Лекин болаларчи?! Эшикдан кирмасдан дарров болали бўлишадида, бир йилдан кейин қарабсизки, ажрашган бўлади. Бунақа муаммолар сон мингта. Шунинг учун мен ўйлайманки, бундай ҳолатларга қарши курашни қонунга ўзгартириш киритишдан бошлашимиз керак», деди марказ раҳбари.\nKun.uz мухбирининг хабар беришича, йиғилишда Гулчеҳра Маткаримова аёлига зулм қилаётган эркакларга нисбатан жазо чораларини кучайтириш кераклиги, улар қонундан чўчимаётгани тўғрисида ҳам ўз фикрларини айтиб ўтди. Хусусан, бу борада қонунларга ўзгартиш киритиш зарурлигини таъкидлади.\n«Олий Мажлис Қонунчилик палатаси депутатлари билан биргаликда ишламасак бўлмайди. Чунки Оила, Маъмурий ва Жиноят кодексларидаги зўравонлик билан боғлиқ бўлган айрим моддаларга ўзгартиш киритиш зарур.\nЎзбекистон Республикаси қонунчилигига назар солсак, агрессорга нисбатан муносабат жудаям юмшоқ ва енгил жазолар берилади. Улар жазодан қўрқмайди. Мана мисол, Мирзо Улуғбек туманида аёлига «горшокдаги фикале»ни едирган одамга 3 йил қамоқ жазоси берилди. Аммо судяни айбдор қила олмайсиз. Чунки у қонундан ташқарига чиқа олмайди. Қонунда шунақа белгиланган. Иккинчи қисмга ўта олмайди. Чунки тан жароҳатлари оғир эмас деб берилган. Лекин баданида соғ жойи йўқ эди. Аммо енгил тан жароҳати дейилди. Шунинг учун ҳам 1-қисмга ўтиб 3 йил берилди.\nОдамлар ижтимоий тармоқларда «ҳа, демак одамни ўлдириб юборса ҳам бўлаверар эканда Ўзбекистонда», деган маънода уни билиб-билмасдан жуда кўп муҳокама қилишяпти.\nҚонундан четга чиқа олмаслигимиз аниқ факт. Шунинг учун қонунларга ўзгартиш киритишни таклиф қиламан. Ишчи гуруҳ ишлаши керак», деди юрист йиғилишдаги нутқида.


Опубликовано: 21.09.2017 16:07 | Автор: muslim.uz | Печать | E-mail\nДунёда ҳамма нарсанинг ўз ўрни бор. бирор нарсанинг ўрнини бошқаси қоплай олмайди. инчунун, китобнинг. Олдинига компьютер, интернет чиқди, кейин китоб ўқиш учун махсус ясалган планшетлар пайдо бўлди...\nбосма китобларга эҳтиёж қолмаётгандек туйилди. Аммо инсонларнинг аввалбошдаги тасаввури тескари чиқиб қолди. Мутахассислар ўтказган тадқиқотлар шуни кўрсатдики, биз китобларга рақиб деб билган электрон китоблар аслида босма китобларнинг тарғиботчиси бўлиб чиқди. Буни ҳамкасбимиз Баҳромжон Икромов ижтимоий тармоқлар орқали тадқиқ этибди. У ўрганган хулоса шу бўлибдики, бирор китобхон, айтайлик, “Оилада фарзанд тарбияси” деган китобнинг электрон вариантини ўқиса, албатта, унинг босма нашрини ҳам сотиб олар экан. Бу гапнинг ростлигига сира ҳам шубҳа йўқ. Чунки менинг ўзим ҳам интернетдан олиб электрон вариантини ўқиган баъзи китобларни савдо дўконларидан қидириб юрибман.\nБундан аён бўладики, китобга ҳамиша талаб катта бўлади ва маърифатга интилган жамиятда, айниқса, китобнинг ўрни бўлак бўлади.\nЎзбекистон Республикаси Президентининг “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори айни маърифатга ташна жамиятнинг чанқоғини қондиришга хизмат қилади.\nУшбу қарорда қишлоқ жойларда ҳам кутубхоналар ташкил этиш тўғрисидаги бандини ўқиганда хорижда кўрганим бир воқеа ёдимга тушди. Юксак тараққий этган шаҳарлардан бирининг бир туманига бордик. Осмонўпар бинолари, кўркам боғлари, муҳташам ресторанлари, супермаркетлари мўл туманда бир дона кутубхона йўқ экан. “Бу ерда кутубхона борми?” деб сўрасам одамлар ҳайрон бўлди... Бизнинг эса энди чекка қишлоқларимизда ҳам кутубхоналаримиз бўлади.\nҚарорга мазмуни саёз, миллий қадриятларимизга мос келмайдиган, ёшлар тарбиясига салбий таъсир кўрсатадиган, паст савиядаги китобларнинг нашр этилишининг олдини олиш масаласи ҳам киритилган.\nНомдор журналист Аҳмаджон Мелибоев бир мақоласида бундай ёзган эди: “Таҳририятга бир киши боласини бошлаб келди. Шеърлари бор экан. Ўқиб кўрсам, ҳеч шеърга яқин келмайди – алмойи-алжойи гаплар. Буларни газетага чоп этиб бўлмайди”, дедим. Шунда ота ўрнидан туриб: “Ҳа майли, бўлмаса китобига киритиб юбора қоламиз”, дея ўғлини етаклаб чиқиб кетди. Орқасидан ҳайрон бўлиб қараб қолдим. Ахир китобга газета-журнал таҳририятларида етакчи муҳаррирлар сайқал бериб эълон қилиб, ундан кейин яна бир бор қайта таҳрир қилинган пишиқ-пухта асарлар кирмасмиди? Китобларимиз қачондан бери бу қадар ғариблашиб қолди!..”\nШукрки, энди ана шундай ҳолатларнинг олди олинадиган, ўқувчининг вақтини ўғирлаб, эвазига унга кучли толиқишдан бошқа нарса бера олмайдиган қашшоқ китоблар чоп этилмайди.\nСавдо айланмасида китоб сотиш улушининг ҳажми 70 фоиздан кўп бўлган тадбиркорлик субъектлари 2020 йил 1 январга қадар ягона солиқ тўловини тўлашдан озод этилиши китобхонлар ва китоб савдоси ходимлари учун росмана байрам бўлди. Зотан, солиғи кам бўлган китобнинг савдодаги нархи ҳам баланд бўлмайди.\nҚарорда мамлакатда интернет орқали зарур адабиётларни топиш ва харид қилиш имконини берадиган eReader электрон ўқув қурилмаларини ишлаб чиқаришни ташкил этиш белгиланган. Уларнинг ахборот базасига умумтаълим мактаблари, академик лицей ва касб-ҳунар коллежлари, олий ўқув юртлари учун дарсликлар, ўқув қўлланмалари, ўқув-услубий, илмий-назарий манбаларни жойлаштириш, бундай маҳсулотларни арзон нархларда сотиб олиш механизмларини йўлга қўйиш бўйича таклифлар тайёрланиши таъкидланган.\nУшбу жараён китобларнинг китобхонлар орасида янада кенг ёйилишини таъмин этади. Шукрки, юртимизда саводсиз одам йўқ. Ҳар бир киши китоб ўқий олади. Энг муҳими, Президентимиз қарорида айтилганидек, уларга фойдали китобларнинг етиб боришида.


Дастурий маҳсулотлар ва ахборот технологиялари технологик парки ташкил этилади - Халқ сўзи\n16:26 11 Январь 2019 Жамият\nДастурий маҳсулотлар ва ахборот технологиялари технологик паркини ташкил этиш чора-тадбирлари тўғрисидаги Ҳукумат қарори қабул қилинди. Бу ҳақда “Ҳуқуқий ахборот” канали хабар берди.\nҚарорга мувофиқ, Ҳиндистоннинг илғор тажрибаси асосида Дастурий маҳсулотлар ва ахборот технологиялари технологик парки ташкил этилади.\nҚуйидагилар Технопаркнинг асосий вазифалари ҳисобланади:\n- ахборот технологиялари соҳасида янгидан иш бошлаган ва кичик корхоналарга стартап-лойиҳаларини амалга оширишда, инновация фаолияти натижаларини тижоратлаштиришда, венчур молиялаштириш асосида кўмаклашиш;\n- юқори технологияли маҳсулот ва хизматларни ишлаб чиқариш тармоғини амалга ошириш учун илмий, таълим ва ишлаб чиқариш ташкилотлари фаолиятини интеграциялаш;\n- ахборот технологиялари соҳасида юқори малакали мутахассислар синфини яратиш мақсадида ёш мутахассисларни ўқитиш;\n- маҳорат дарслари, тренинглар ва малака ошириш курслари, шунингдек, илмий-амалий конференциялар ва семинарлар ўтказиш.\nТехнопарк Дастурий маҳсулотлар ва ахборот технологиялари технологик парки дирекцияси томонидан бошқарилади.


АҚШ, Буюк Британия ва Австралия янги ҳарбий иттифоқ ташкил этди. У нима мақсадда тузилди? - Халқ сўзи\n02:56 17 Сентябр 2021 Дунё\nФото: АР. Жо Байден, Скотт Моррисон ва Борис Жонсон AUKUS тузилганини эълон қилмоқда\nАҚШ, Буюк Британия ва Австралия янги ҳарбий иттифоққа бирлашди. Вашингтон, Лондон ва Канберра ўртасида мудофаа ва хавфсизлик бўйича уч томонлама янги шартнома ҳақида 16 сентябрь куни маълум бўлди.\nУнинг ташкил этилганини АҚШ Президенти Жо Байден, Буюк Британия Бош вазири Борис Жонсон ва Австралия Бош вазири Скот Моррисон биргаликда эълон қилди.\nЯнги иттифоқ AUKUS (уч иштирокчи давлат номларининг қисқартмаси: Australia, UK, USA) деб номланди.\nОқ уйнинг таъкидлашича, келишувнинг мақсади Ҳинд-Тинч океани минтақасида томонларнинг умумий манфаатларини ҳимоя қилиш ҳамда мудофаа секторини ривожлантиришда саъй-ҳаракатларни бирлаштиришдир.\nAUKUS гуруҳи доирасидаги тадбирлар иштирокчи мамлакатларга ахборот ва ҳарбий технологиялар алмашинувини соддалаштириш ва кенгайтириш имконини беради. Ўзаро ҳамкорликнинг асосий йўналишлари орасида сунъий интеллект, кибернетика ва сув ости тизимлари соҳасилар мавжуд. Бундан ташқари, томонлар узоқ масофадан зарба бериш қобилиятини ривожлантиришни режалаштирмоқда.\nАвстралия Бош вазирининг таъкидлашича, келишув уч мамлакат ҳамкорлигини янги босқичга олиб чиқади. Борис Жонсоннинг таъкидлашича, иттифоқ АҚШ, Буюк Британия ва Австралияни ҳар қачонгидан ҳам яқинлаштиради, янги иш ўринлари ва фаровонликни таъминлайди.\nАвстралия атом сув ости кемаларини қуриш технологиясига эга бўлади\nМудофаа шартномаси Австралия томони сув ости кемаларини қуриш технологиясини олишни ҳам назарда тутади. 18 ой ичида Канберра учун камида саккизта атом сув ости кемасини яратиш режалаштирилган. Кейинчалик, мамлакатлар уларни етказиб беришнинг энг мақбул йўлини аниқлайдилар.\nАвстралия ҳукумати лойиҳага қарийб 4,7 миллиард АҚШ доллари сармоя киритмоқда. Бу Осборнда база ва Денгиз флотида мавжуд бўлган сув ости кемаларини модернизация қилишга йўналтиради.\nШу билан бирга, Австралия ҳукумати мамлакат ядро қуролига эга бўлмаган давлат сифатида барча мажбуриятларини бажаришга содиқ қолишига ишонтирмоқда. АҚШнинг аниқлик киритишича, Австралия бундай қуролларни яратишга интилмайди. Байденнинг таъкидлашича, дастур Ядро қуролини тарқатмаслик тўғрисидаги шартнома шартларига тўлиқ мос келади.\nИттифоқ тузилиши билан Австралия Франциядан сув ости кемаларини сотиб олиш тўғрисидаги шартномани бекор қилди\nAUKUS тузилгани эълон қилингандан сўнг Австралия Франциянинг “Naval Group” компанияси билан сув ости кемалари келишувидан чиқаётганини эълон қилди. Шу билан бирга Скотт Моррисон Париж ҳали ҳам Канберра учун Тинч океани минтақасида муҳим шерик эканлигини таъкидлади.\nФранцияда эса бу ҳаракат орқадан пичоқ санчиш дея баҳоланди. Франция Ташқи ишлар вазири Жан-Ив Ле Дриан мамлакатлар ўртасидаги муносабатларда ишонч бузилганига эътибор қаратди. Унинг сўзларига кўра, Канберранинг қарори ҳамкорлик руҳига зид келади ва изчиллик йўқлигини кўрсатади.\n2017 йилда Австралия Франция кемасозлик компанияси билан 12 та “Attack” таснифидаги сув ости кемасини сотиб олиш учун қиймати 66 миллиард АҚШ долларига тенг шартнома имзолаган эди. Бу Австралия тарихидаги мазкур соҳадаги энг йирик битим ҳисобланади.\nИттифоқ Хитойга қарши тузилдими?\nМазкур Иттифоқ орқали Вашингтон, Лондон ва Канберра Пекиннинг ҳарбий ва технологик ютуқларига қарши чиқмоқчи. Худди шундай фикрларни АҚШнинг айрим экспертлари билдирмоқда.\nЎз навбатида, Иттифоқ тузилгани эълон қилингандан сўнг Хитойнинг Вашингтондаги элчихонаси матбуот котиби Лю Пэнъюй мамлакатлар учинчи давлатларга зарар етказишга қаратилган эксклюзив блоклар тузмаслиги кераклигини таъкидлади. У Иттифоқ аъзоларини Совуқ уруш давридаги мафкуравий хурофотлардан халос бўлишга чақирди.\nЎз навбатида, Австралия Бош вазири Моррисон Хитой раҳбари Си Цзиньпинга мактуб йўллаб, унда Хитой томонини Ҳинд-Тинч океани минтақасида хавфсизлик бўйича мулоқотга қўшилишга чақирган.\nБуюк Британия Бош вазири Борис Жонсон ҳам AUKUS Хитойга қарши тузилмаганини таъкидлади.\nФазлиддин АБИЛОВ тайёрлади.


27 ноябр 2020, Тошкент вақти: 17:15\nИқтисодий вазият тобора танглашиб бораëтган ҳозирги вазиятда¸ Ўзбекистон ҳукумати газ сотиб бу тангликни юмшатишга умид қилаëтган кўринади.\nИқтисодий бўҳрон глобал миқёсда чуқурлашаётган бир пайтда Ўзбекистон ҳукумати турли дастурлар воситасида унинг салбий оқибатларини камайтиришга уринмоқда.\nХусусан¸ куни-кеча Ўзбекистон раҳбари мамлакатнинг реал сектори ва ижтимоий инфраструктурани замонавийлаштириш лойиҳаларини амалга ошириш учун 2009 йилда қарийб 380 миллион доллар маблағ сарфлаш ҳақидаги ҳужжатни имзолади.\nЎзбекистон ҳукуматидаги манбага асосланиб “Regnum.ru” ахборот агентлиги тарқатган хабарга кўра, Ўзбекистон раҳбари имзолаган ҳужжатда қурилиш, ишлаб чиқариш объектлари ва ижтимоий инфратузилмани замонавийлаштириш учун 30 дан ортиқ лойиҳани амалга ошириш назарда тутилган.\nДастурдан кўзланган асосий мақсад ишлаб чиқариш ва ижтимоий инфратузилмани замон талабларига мослаштириш, шу соҳалар ривожланишини таъминлаш учун қулай шароит яратишдан иборат.\nUzmetronom.com сайти ҳам Ўзбекистон раҳбари 28 январ куни маҳаллий тадбиркорлар томонидан ишлаб чиқарилаётган саноат маҳсулотлари турини кўпайтириш, маҳсулотлар сонини оширишни рағбатлантиришга қаратилган чора-тадбирлар ҳақида ҳужжат имзоланганини билдирди.\nЎзбекистон ҳукумати кўраётган чораларни изоҳлаб беришни сўраб мутахассисларга мурожаат қилдик.\nИқтисодчи Виктор Ивонин давлат раҳбари имзолаган ҳужжатда кўзда тутилган чоралардан мақсад глобал иқтисодий бўҳроннинг салбий оқибатларини камайтириш, янги иш жойлари яратиш ва маҳсулот ишлаб чиқаришни кўпайтириш учун қулай шароит яратишдан иборат эканини айтди.\n- Мақсад иқтисодиётнинг реал секторини, саноат-ишлаб чиқариш соҳасини ривожлантириш ва янги иш жойларини яратишдир. Тадбиркор учун оддий нарсалар, яъни, канализация, электр, газ ва йўл керак¸ холос. У ёғига ишни ўзи уддалайди. Ҳозир давлат маблағи шу ишларга сарфланаяпти, дейди ўзбекистонлик иқтисодчи.\nВиктор Ивонин Тошкент ҳукумати кўраётган чораларга қарамай, глобал иқтисодий бўҳрон шубҳасиз Ўзбекистонга салбий таъсир этади¸ деган фикрда.\n- Биз ҳозир бўҳроннинг салбий оқибатларини сезмаётган бўлсак ҳам у секин-аста бизгача етиб келиши муқаррар. Нима учун? Чунки маҳсулот экспорти камаяди. Ҳозир пахта етиштириш ҳажми камаяяпти. Албатта¸ бунинг салбий таъсири бўлади.\nТўғри, энергия нархи ошди. Биз Россияга дунё нархида газ етказиб беришга келишиб олдик. Бу соҳада биз учун қулай имконият юзага келмоқда, дейди Виктор Ивонин.\nГлобал иқтисодий бўҳрондан ҳимояланиш учун АҚШ, Европа, Россия ва бошқа давлатларда махсус дастурлар ишлаб чиқилган ва амалга тадбиқ этилмоқда.\nЎзбекистонлик мустақил кузатувчи Малик Абдураззоқовга кўра, Ўзбекистон ҳукумати кўраётган чоралар ҳам биринчи навбатда шу каби глобал бўҳроннинг салбий оқибатларини камайтиришга қаратилган. Зотан, ҳозир сезилмаса ҳам¸ йил ўрталарига бориб Ўзбекистон экспорт қилаётган газ нархи пасайиши мумкин.\nИккинчидан, бўҳрон туфайли жаҳон бозорида Ўзбекистоннинг асосий экспорт маҳсулоти ҳисобланган пахта толасига талаб ҳам камаймоқда.\nУчинчидан¸ иш излаб чет элларга кетган ўзбеклар бўҳрон туфайли ишсиз қолиб ватанга қайтмоқда. Шу боис ҳукумат танг вазият юзага келишининг олдини олиш учун чоралар кўрмоқда.\n- Пайдо бўлган қонунларнинг сабаби шу инқироз. Чунки бу инқироз Ўзбекистонга ҳам, албатта, таъсир қилади. Ҳукумат кўраётган чораларни бир қарашда¸ ижобий деса бўлади. Лекин уни амалга оширишда назорат қандай бўлади? Мақсад амалга ошиши учун маблағ керакли жойгача етиб борадими ёки йўқ?\nҚонунларни чиқариш мақсаднинг 50 фоизи демак. Қолган 50 фоизи уни амалга тадбиқ этиш. Ажратилган маблағ қандай ишлатилади, манзилга бориб тушадими йўқми¸ буни албатта назорат қилиш керак. Бу оддий нарса эмас, дейди ўзбекистонлик иқтисодчи Малик Абдураззоқов.


Университет филиаллари, клиникалар ва инвестициялар. Туркияга ташрифи якунлари – КУН УЗ\nГлавная / Иқтисодиёт / Университет филиаллари, клиникалар ва инвестициялар. Туркияга ташрифи якунлари\nanvarj63 22.02.2020\tИқтисодиёт Comments Off on Университет филиаллари, клиникалар ва инвестициялар. Туркияга ташрифи якунлари 20 Показы\n20 февраль куни Ўзбекистон президенти Шавкат Мирзиёев Туркия Республикасига сафари дастуридан ўрин олган бир қанча учрашув ва тадбирларда иштирок этди. Президент куннинг биринчи қисмида Туркия ишбилармон доиралари ва компания вакиллари билан учрашган бўлса, иккинчи қисмида Туркия президенти девони Халқ кутубхонсининг очилишида қатнашди.\nҚуйида ушбу тадбирлар доирасидаги эътиборга молик воқеликларни эслаб ўтамиз.\nЎзбекистонда турк университети филиали, янги клиникалар ва бошқа йўналишлар учун инвестициялар. Туркиянинг йирик инвесторлари Ўзбекистонга кириб келмоқда\nТуркия бизнес доиралари ва компаниялари раҳбарлари билан учрашув пойтахт Анқарадаги Ўзбекистон делегацияси аъзолари тўхтаган JW MARRIOT меҳмонхонасининг конференциялар залида ўтказилди.\nУчрашувни очиб берган Шавкат Мирзиёев ўз нутқини сўнгги йилларда Ўзбекистонда қулай бизнес муҳитини яратиш бўйича қилинаётган ўзгаришлар ва хорижий инвесторларга яратиб берилаётган имкониятлар ҳақидаги фикрлари билан бошлади.\n«Бугунги Ўзбекистонда бизнес муҳити мутлақо ўзгарган. Биз инвесторлар учун ўз эшикларимизни очдик. Мен кафолат бераманки, Ўзбекистонда инвесторларга худди Туркиядаги каби барча шароитлар яратиб берилади», деди у.\nШавкат Мирзиёев турк тадбиркорларини ҳам фаолликка чорлар экан, энди ҳаракат қиладиган вақт келганини таъкидлади.\n«Сизлар бир нарсани билинглар, энди ҳаракат қиладиган пайт келди. Биз Туркия компаниялари билан ишлаш бўйича институционал тизимни йўлга қўйишимиз керак», деди президент.\nЎзбекистонга кириб келиши кутилаётган лойиҳалар\nШундан сўнг, учрашув дастури бўйича туркиялик тадбиркорлар ҳам ўз лойиҳалари бўйича тақдимот ўтказишди.\nТақдимотлар бошида Туркия Буюк миллат мажлиси режалаштириш ва бюджет ишлари бўйича комиссия раиси Лутфи Элвен сўзга чиқиб, туркиялик тадбиркорлар Ўзбекистон билан савдо алоқаларини ривожлантириш бўйича президент Эрдўғандан махсус топшириқ олгани ҳақида гапирди.\n«Президентимиз бизга Ўзбекистон билан бўладиган савдо алоқаларини энг юқори даражага чиқариш бўйича топшириқ берди. Биз бунинг учун имкониятимиз даражасидаги барча ишларни қиламиз», деди у.\nУ Ўзбекистонда иқтисодиётни ривожлантириш бўйича сезиларли ўзгаришлар қилинаётгани, бу борада энг катта амалий ишлардан бири сифатида конвертация ислоҳотида кўраётганини таъкидлади.\n«Ишонтириб айтаманки, биз Ўзбекистон билан савдо алоқаларини ривожлантириш ва янги босқичга олиб чиқиш учун фаол тарзда иш олиб борамиз», деди Лутфи Элвен.\nУчрашувда тақдимот ўтказган Туркия савдо палаталари ва биржалари уюшмаси президенти Рифат Хисарчиклиўғлининг айтишича, 19 февраль куни имзоланган битим бўйича яқин орада Ўзбекистонда Туркия университети филиали очилади.\n«Ҳурматли президент, сизнинг топшириғингиз билан кеча Туркия савдо палаталари ва биржалари уюшмаси қошидаги университетнинг филиалини Ўзбекистонда очиш бўйича шартнома имзоланди. Бу борада Туркия раҳбари Ражаб Тоййиб Эрдўған ҳам Олий таълим вазирига топшириқ берди ва бу топшириқ натижасида эндиликда бизнинг университет филиалини Тошкентда очиш учун барча йўллаб очилди. Бу борада сиздан ёрдам кутиб қоламиз», деди Рифат Хисарчиклиўғли.\nЎз ўрнида президент Мирзиёев Туркия расмийсининг таклифлари бўйича ўз фикрини билдирди.\n«Университет масаласи мен учун жуда муҳим. Жаноб Адҳамбек, (Адҳам Икромов – Ўзбекистон Савдо-саноат палатаси раиси – таҳр) тезроқ бинони, иншоотларни бўшатиб беринг. Бу ишни иложи борича тез қилсак-да, буни Ўзбекистонга эълон қилсак, энг яхши хабарлардан бўлади», деди у.\nСурхондарё вилоятида аввалроқ тиббий клиника ташкил қилган Туркиянинг «Канимед Сағлиқ Чўзумлери» компанияси эндиликда Урганч ва Термиз шаҳарларида замонавий типдаги туғруқхоналар очиши кутилмоқда.\nБу борада компания бошқарув кенгаши раиси Филиз Марашиўғли Ўзбекистон президентидан клиникалар очиш учун ер майдони, давлат ва хусусий сектор шерикчилиги борасида қонунчиликнинг такомиллаштирилишини сўраб мурожаат қилди.\nШавкат Мирзиёев Соғлиқни сақлаш вазири Алишер Шодмоновга ушбу компания учун ер майдони ажратиб қўйиш бўйича топшириқ берди.\n«Биз Ўзбекистонда Инвестиция бўйича янги қонун қабул қилдик ва агар унга қандайдир ўзгартишлар киритиш керак бўлса, бу масалани ҳам ўрганиб чиқамиз», деди президент.\n«Дуньягоз» компанияси бош директори Эрай Капичиўғли тақдимотида айтишича, ҳар йили унинг компаниясига 166 давлатдан 100 минглаб беморлар мурожаат қилади.\n«Компанияда 300 нафар кўз шифокори ва 3 мингдан ортиқ хизматчи кўз касалликлари билан оғриган беморларга хизмат кўрсатади. Кўз касалликлари соҳасида ҳар куни 24 соат давомида 30 йўналишда 500дан ортиқ амалиёт ва операцияларни амалга ошириб келяпмиз», дейди директор.\nШавкат Мирзиёев унинг Ўзбекистондаги тиббиёт суғурта тизими бўйича режалар ҳақидаги саволига 2020 йил давомида Сирдарё вилоятида тиббиёт суғурта тизими синовдан ўтказилаётганини айтиб ўтди.\n«Биз келажакда суғурта тизимига ўтишимиз шарт. Кўпгина таклифларни инобатга олган ҳолда «Суғурта тўғрисида»ги қонунни қабул қиляпмиз.\nВазирларимиз Ўзбекистонда клиника очишингиз бўйича барча шароитни яратиб беришга масъул бўлади. Ҳозиргина вазирдан сўрадим, сизга аввало Тошкентда битта клиника ва кейин бошқа ҳудудларда тизимли клиникалар қуриш бўйича йўл харитаси тақдим қилади», деди давлат раҳбари.\n«Баҳчишеҳир» университети асосчиси ва раиси Анвар Южел ҳам Ўзбекистонда ўз университетини очиш истагини билдирди. Унинг сўзларига кўра, бугунги кунда «Баҳчишеҳир» университети дунёнинг 7та давлатида, жумладан, Истанбул, Берлин, Вашингтон, Грузия ва Кипрда филиалларига эга.\n«Мен шу орқали ота юрт Ўзбекистонга таълим борасида инвестиция киритмоқчиман», деди у.\nПрезидент ушбу масалага тегишли ечим топишни Ўзбекистоннинг Туркиядаги фавқулодда ва мухтор элчиси Алишер Аъзамхўжаевга топшириқ қилиб берди. Ўзбекистонда Анвар Южел билан ҳамкорлик қилишни истовчи тадбиркорлар кўплиги ҳам қўшимча қилинди.\nТуркиянинг мис, олтин, кумуш, қўрғошин қазиб чиқариш билан шуғулланувчи «Eczacıbaşı group» компанияси бошқарув кенгаши раиси Булент Экзачибаши компания Ўзбекистонга инвестиция киритишни режалаштираётганини айтиб ўтди.\n«Компаниямиз темирдан бошқа қимматбаҳо металлар (мис, олтин, кумуш, қўрғошин) қазиш ва уни ишлаб чиқариш учун хомашё топиш қурилмаларини ишлаб чиқаради. Биз Ўзбекистон билан ҳамкорлик қилмоқчимиз ва бу борадаги ишларни тезроқ бошламоқчимиз», деди у.\nШавкат Мирзиёев ушбу тадбиркорнинг Ўзбекистонда бизнес бошлаши учун керакли шароитлар яратиб берилишини маълум қилди ва бу масала бўйича ўз маслаҳатчиси Равшан Ғуломовга керакли топшириқлар берилганини айтди.\n«Тошкентга борганингиздан кейин ҳеч қандай бюрократияларсиз иш бошлашингиз мумкин», деди президент.\nТуркиянинг «Ronesans Holding» компанияси Олмалиқ тоғ-кон металлургия комбинатига 4,1 миллиард доллар миқдорида тўғридан-тўғри инвестициялар киритади. Шунингдек, «Ўзбекистон металлургия комбинати» акциядорлик жамиятини модернизация қилиш ва ривожлантиришга 630 миллион евро ажратиш, шифохоналар ва савдо марказлари қуриш бўйича қарийб 3 миллиард долларлик янги лойиҳаларни амалга ошириш тўғрисида келишувларга эришилган.\nУчрашувда яна бир қанча бизнес вакиллари ва компания раҳбарлари Ўзбекистонда ишлаш истагини билдириб ўз тақдимотларини намойиш қилди.\nШу билан Президентнинг Туркия бизнес вакиллари тадбиркорлари билан учрашуви ўз якунига етди.\nМаълум бўлишича, Ўзбекистон президенти томонидан делегациясининг бир қанча вакилларига Туркияда қолиш топшириғи берилган. Улар икки томонлама савдо ва инвестициявий лойиҳалар устида ишлашда давом этади.\nАнқарада дунёдаги энг йирик кутубхоналардан бири очилди. Шавкат Мирзиёев маросимда олий даражадаги ягона меҳмон бўлди\nКуннинг иккинчи ярмида Ўзбекистон президенти Шавкат Мирзиёев Анқара шаҳрида Туркия Республикаси Президенти ҳузуридаги Халқ кутубхонасининг очилиш маросимида иштирок этди. Ражаб Тоййиб Эрдўған ташаббуси билан бунёд этилган маҳобатли кутубхона китоб фонди (4 миллион босма нашр ва 120 миллиондан зиёд электрон файл) ҳамда хизмат даражаси бўйича дунёдаги энг улканларидан биридир. У президент қароргоҳи – Жумҳурбашканлиги саройи ёнида жойлашган.\nОчилиш маросимига таклиф этилган олий даражадаги ягона меҳмон Шавкат Мирзиёев нутқ сўзлади.\nШавкат Мирзиёев нутқи давомида Анқара шаҳрини Туркиянинг тожи, Туркия президенти ҳузуридаги Халқ кутубхонасини эса шу тожга ярашган жавоҳирлардан бири, деб атади.\nПрезидент нутқида бу йил улуғ алломалар Абдухолиқ Ғиждувоний ва Баҳоуддин Нақшбанд таваллудларига бағишланган тадбирлар ўтказилши ҳақида ҳам гапирди.\n«Жорий йилда Маҳмудхўжа Беҳбудий туғилганининг 145 йиллик санаси нишонланади. Шунингдек, жорий йилда Бухоро шаҳри Ислом маданияти пойтахти, Хива шаҳри Туркий дунё маданияти пойтахти деб эълон қилингани муносабати билан бир қатор халқаро анжуманлар ташкил этилиши режалаштирилган. Шу муносабат билан, туркиялик олимлар, адабиётшунос ва диншуносларни ушбу маданий-маърифий тадбирларга таклиф қиламан», деди у.\nШавкат Мирзиёев нутқи якунида «тўйга – тўёна билан» келганини айтиб, янги кутубхонага 350дан ортиқ қимматбаҳо китоблар совға қилди.\n«Ўзбекистон биз учун маданий тасаввуримизни шакллантирган, олимларни етиштирган, илм, ирфон ва маънавий дунёмизни таъминлаган ҳаётий манбаларимиздан энг муҳимидир», деди Ражаб Тоййиб Эрдўған.\nПрезидентлар кутубхонанинг тантанали очилиш маросимида иштирок этгач, янги кутубхона билан ҳам танишиб чиқишди.\nБу билан, Президент Шавкат Мирзиёев ва унинг рафиқаси Зироат Мирзиёева янги кутубхонанинг биринчи фахрий меҳмонлари бўлишди.\nКуннинг кечки қисмида давлат раҳбарининг Туркияга 2 кунлик ташрифи якунланди.\nПрезидентни «Эсонбуға» аэропортида Туркия президенти Ражаб Тоййиб Эрдўған кузатиб қўйди.\nПред. «Президентга мени ишдан олаверинг деганман» – Хоразмни уч йил бошқарган Римажон Худойберганова билан суҳбат\nСледующая Анқарада Халқ кутубхонаси очилиш маросими бўлиб ўтди. Шавкат Мирзиёев кутубхонага ноёб китоблар туҳфа этди


Президент сайлови тарихида биринчи теледебат. Унда номзодлар вакиллари иштирок этади – Газета.uz\n19 октябрь куни Ўзбекистон президенти сайловлари тарихида илк маротаба теледебат намойиш этилади. Унда президентликка номзодларнинг вакиллари қатнашади. Теледебатни соат 17:00да «Ўзбекистон24», «Ўзбекистон», «Ёшлар», «Маҳалла» ва «Маданият ва маърифат» каналлари орқали кўриш мумкин.\nLotinchada 18 октябр 2021, 12:56 Сайлов-2021 Сиёсат\nЎзбекистон президенти сайловлари тарихида биринчи марта теледебат намойиш этилади. Унда президентликка номзодларнинг вакиллари ўртасида баҳс-мунозара ташкил этилади.\n19 октябрь куни соат 17:00 да Ўзбекистон миллий телерадиоканаллари орқали Ўзбекистон президенти сайловида номзодларнинг вакиллари ўртасидаги теледебат намойиш этилади. Теледебатларни «Ўзбекистон24», «Ўзбекистон», «Ёшлар», «Маҳалла» ва «Маданият ва маърифат» телеканаллари орқали томоша қилиш мумкин бўлади.\nШунингдек, аҳолининг барча қатламларини қамраб олиш мақсадида «Ўзбекистон24» ва «Ўзбекистон» каналларида дебатлар сурдотаржима билан тақдим этилади. «Ёшлар» ва «Тошкент» каналларида дебатлар русча таржимада, «Маданият ва маърифат» каналида эса инглизча таржимада берилади.\nБундан ташқари, МТРКнинг онлайн платформаси uztv.uz орқали ҳам теледебатларни томоша қилиш мумкин бўлади.


Қирғизистонлик мусиқачи Викрам Рузахунов озод этилди — ОАВ – Газета.uz\nҚирғизистонлик мусиқачи Викрам Рузахунов озод этилди — ОАВ\nҚозоғистонда терроризмда гумон қилиниб ушланган қирғизистонлик мусиқачи Викрам Рузахунов озод этилди. У ҳозирда Бишкекга олиб кетилмоқда.\nLotinchada 10 январ 2022, 13:39 Жаҳон\nҚозоғистонда терроризмда гумон қилиниб ушланган Қирғизистон фуқароси ва мусиқачи Викрам Рузахунов озод этилди. Бу ҳақда «Вечерний Бишкек» нашри ўз манбасига таяниб хабар берди. Маълум қилинишича, ҳозирги вақтда Рузахуновни Бишкекга олиб кетишмоқда.\nМаълумот учун, ушбу мусиқачи якшанба куни Қозоғистоннинг Qazaqstan ва «Хабар 24» телеканалларида 90 минг тенге учун (тахминан 200 доллар) Олмаотадаги митингларда қатнашиш учун Қирғизистондан учиб келганини, аммо митингни кўргач қўрқиб кетиб, уйга қайтмоқчи бўлганида ҳарбийлар томонидан ушланганини айтганди.\nҚирғизистон оммавий ахборот воситалари дарҳол бу одамнинг қирғизистонлик пианиночи ва жазз мусиқачиси, Олмаотада тез-тез концерт бериб турадиган Викрам Рузахунов эканлигини аниқлаштирди. Рузахуновнинг қариндошлари ва ҳамкасблари видеода айнан у эканлигини тасдиқлашган. Улар Қозоғистоннинг Бишкекдаги элчихонаси олдидаги митингга боришди.\nНамойишчиларга Қирғизистон Миллий хавфсизлик давлат қўмитаси раҳбари Қамчибек Ташиев ҳам қўшилди ва у видеода қирғиз мусиқачиси акс этгани ҳамда унинг террорчи эмаслигини айтди. У Қирғизистон расмийларидан Қозоғистондаги қирғизларни погромчилар сифатида кўрсатишга уринаётганидан норозилигини билдирди.\n«Викрам Рузахунов ҳеч қандай тартибсизликларда қатнашмаган. Қозоғистон давлат телеканали маълумоти нотўғри. Қўшниларимиз тергов риторикасини ўзгартиришлари керак. Бизнинг фуқароларимизни терроризмда айблаш — нотўғри», — деган эди Ташиев.\nҚирғизистон ТИВ раҳбари Руслан Казакбаев эса дипломатик миссиянинг адвокатлари ва консулларига ҳибсга олинган қирғизистонликларни кўришга рухсат берилмаганини маълум қилган эди.\nҚирғизистон президенти Садир Жапаров ўз баёнотида икки давлат вазирликлари ўртасида зарур ишлар олиб борилаётганини таъкидлади.\n«Қозоғистонда меҳнат қилаётган фуқароларимиз кўп. Эҳтимол, улар орасида акцияларда иштирок эта оладиганлар ҳам бўлган. Лекин биз қаттиқ курашамиз ва ҳаракатларда иштирок этмаган ва ноҳақ жавобгарликка тортилаётган барча фуқароларимизни ҳимоя қиламиз. Икки давлат махсус хизматлари ишларининг натижаларини кутамиз», — деб ёзди у ижтимоий тармоқларда.


Қозондаги савдо марказида чиққан ёнғинда беш тожикистонлик ҳалок бўлди\nҚозон шаҳридаги савдо марказида рўй берган ёнғин қурбонлари беш кишига етди. Қутқарувчилар бино қолдиқлари остида 25 киши қолиб кетган бўлиши мумкинлигидан хавотир билдирмоқда.\nТатаристон пойтахтидаги “Адмирал” савдо марказида кеча рўй берган ёнғин оқибатида, расмийларга кўра, 55 киши, жумладан икки полициячи ва икки қутқарувчи жиддий жароҳатланган.\nТожикистоннинг Меҳнат миграцияси масалалари бўйича Россиядаги вакили Иброҳим Аҳмадов, Озодлик билан суҳбатда, ҳалок бўлган беш кишининг барчаси Тожикистон фуқаролари эканини билдирди.\nВоқеа жойидаги Озодлик мухбири уч қаватли бинонинг бир қисми қулаб тушганини хабар қилди. Бедарак кетганлар орасида Россия фавқулодда вазиятлар вазирлиги полковниги ҳам борлиги айтилмоқда.\nРасмийларга кўра, ёнғин чиққандан кейин бир неча савдогар ўз молларини қутқариб қолиш мақсадида бино ичига кириб кетганча, қайтиб чиқмаган.


Қирғизистонда гейларга қарши қонун муҳокама қилинмоқда\nҚирғизистон парламентида гомосексуал алоқаларни тарғиб қилишга қарши қонун лойиҳаси муҳокама қилинмоқда. Қонун лойиҳасида бесоқолбозликни тарғиб этганлар ёки бесоқолбозлик ҳақида ижобий фикрларни билдирганлар бир йилгача озодликдан маҳрум этилиши белгиланган.\nПарламентда тайёрланган қонун лойиҳасида гей клубларни очиш, жинсий озчилик вакилларининг намойишларини ўтказиш, бир жинсдаги одамларнинг жинсий муносабатларини тарғибот қилиш тақиқланади.\nБу каби ҳаракатларни содир этган шахслар эса олти ойдан бир йилгача озодликдан маҳрум этилиши ёки жарима тўлашга ҳукм этилиши мумкин.\nМазкур лойиҳа парламентда тасдиқланса, Жиноят Кодексига, Маъмурий Кодексга, Тинч намойишлар ўтказиш ҳамда Оммавий ахборот воситалари тўғрисидаги қонунларга ўзгартишлар киритиш керак бўлади.\nҚонун муаллифларидан бири, депутат Қурманбек Дийканбаев мазкур қонун миллий қадриятларни ҳимоя қилишга қаратилганини айтди:\n-Жаҳон соғлиқни сақлаш ташкилоти 1990 йилда гомосексуализмни касалликлар рўйхатидан чиқарган. Қонун лойиҳасида бундай одамларнинг ҳуқуқлари бузилмаган. Биз фақат бу кўринишни тарғиб-ташвиқ қилишни тақиқлаяпмиз холос. Бошқа давлатларда гейларни давлат лавозимларига тайинлаш, улардан донор қатори қон олиш тақиқланган. Бизнинг қонун лойиҳамизда эса бундай моддалар йўқ, -деди депутат.\nҚирғизистон парламентининг бир қатор депутатлари мазкур қонун лойиҳасига қарши фикр билдирдилар. Уларга кўра, лойиҳа Қирғизистон Конституциясига зид келади. Депутатлар фикрича, гомосексуаллар борасидаги қонун қабул қилинса, жинсий озчиликларни камситиш, уларнинг шахсий ҳаётига аралашиш каби ҳолатлар авж олиши мумкин.\nПарламент раисининг ўринбосари Асия Сасиқбаева эса қонун лойиҳаси Қирғизистоннинг халқаро ҳамжамият олдидаги мажбуриятлари, жумладан, халқаро конвенцияларга зид эканини таъкидлади.\nБироқ парламент депутати Турсунбой Бакир бу фикрга қаршилик билдирди:\n-Ҳурматли ҳамкасбим Асия Сасиқбаева, сизнинг мусулмонлар орасида ҳам гейлар бор деган гапингизга қўшилмайман. Агар одам гей ёки лесбиянка бўлса, у мусулмон эмас. Жамиятимизни бу иллатдан тозалашимиз учун биз Конституциянинг 20-моддасидан фойдаланишимиз керак. Бу моддада давлат хавфсизлиги ва жамият аҳлоқ-одобини ҳимоя қилиш учун инсон ҳуқуқларини чекловчи қонунлар қабул қилиш мумкинлиги айтилган, -деди Турсунбой Бакир.\nМазкур лойиҳа парламент томонидан тасдиқланса гомосексуаллар ҳақида маълумот берган оммавий ахборот воситалари ва журналистлар ҳам жазога тортила бошланади.\nБишкекдаги гомосексуаллар ҳуқуқини ҳимоя қилувчи “Лабрис” ташкилоти расмийлари парламентда гейларга қарши қонун лоийҳасининг муҳокама қилиниши юзасидан БМТ ва инсон ҳуқуқлари ташкилотларига мурожаат қилишини билдирди.\n“Лабрис” ташкилоти бу қонуннинг қабул қилиниши ҳуқуқ-тартибот тузилмаларига гейларни хўрлаш, уларни қўрқитиб пул ундиришга кенг йўл очиб беради, деб ҳисоблайди.\n“Бундан ташқари, қонунда жинсий озчиликлар ҳақида маълумот беришнинг тақиқланиши ортидан ўзининг гей эканини англаган, аммо бу борада тушунчага эга бўлмаган ўсмир ёшлар орасида ўз жонига суиқасд қилиш ҳолатлари кўпайиши мумкин”, дейилади “Лабрис” ташкилоти баёнотида.


Ўшда телеоператор калтакланди\n13 май 2021, Тошкент вақти: 17:44\n"ЎшТВ" бош оператори Баҳодир Кенжабоев шу кунда Ўш шаҳар касалхонасида даволанмоқда.\nЎш марказий кўчаларидан бирида “ЎшТВ” телеканали бош тасвирчиси Баҳодир Кенжабоевнинг номаълум шахслар томонидан калтаклангани кўплар учун Алишер Соиповнинг ўлдирилишини ëдга солди.\nМаълум бўлишича, маҳаллий вақт билан соат 20.30 ларда нотаниш кимса унинг олдига келиб мобил телефонини бериб туришни сўраган. Телефонни олгач, у қочиб кетмоқчи бўлган.\nБаҳодир Кенжабоев унинг ортидан қувиб етганидан сўнг улар муштлашиб кетганлар. Шу пайт Баҳодир Кенжабоевнинг ортидан кимдир келиб, уни қаттиқ жисм билан урган.\n- Баҳодир Кенжабоев шифохонамизга олиб келинганида юзининг чап тарафида калтак излари бор эди. У жуда оғир аҳволда келган эди. Бироқ мия суяги жароҳатланмаган, деди Ўш шаҳар касалхонаси шифокори Азиз Жунусов.\nЎшТВ телеканали раҳбари Ҳалилжон Худойбердиев телеканал бош операторининг калтакланишини унинг касбий фаолияти билан боғлиқ, деган фикрда:\n- Биз Кенжабоевнинг калтакланишини унинг иши билан боғлиқ деб ўйлаймиз, негаки воқеадан 3-4 кун аввал шаҳар ҳокимияти ва милицияси “Тунги капалаклар” рейдини ўтказган эди.\nТелеканалимиздан рейдни тасвирга туширишда Баҳодир Кенжабоев иштирок этган. Унинг калтакланишига ушбу рейд сабаб бўлган, деб ҳисоблаймиз, деди Ўш ТВ телеканали раҳбари Ҳалилжон Худойбердиев.\nАйни пайтда Ўш шаҳар ички ишлар бошқармаси Баҳодир Кенжабоевнинг калтакланиши унинг хизмат фаолияти билан боғлиқ, деган тахминни рад этади:\n- Баҳодирнинг касбий фаолиятига бу воқеанинг ҳеч қандай алоқаси йўқ. Унинг калтакланишини касбига боғлашнинг ҳам кераги йўқ.\nҲозирда мазкур жиноят юзасидан Қирғизистон Республикаси Жиноят Кодексининг 167-моддаси асосида жиноий иш қўзғатилган, тезкор-тергов гуруҳи тузилган, деди Ўш шаҳар ички ишлар бошқармаси матбуот котиби Замир Сидиқов.\nУнинг қайд этишича, Баҳодир Кенжабоев билан боғлиқ нохуш ҳодисани текшириш Ўшнинг энг тажрибали терговчиларига топширилган ҳамда уни шахсан ички ишлар вазири ва маҳаллий расмийлар назорат қилмоқда.\nЭслатиб ўтамиз, Қирғизистонда 2007 йилдан буён бир неча журналист номаълум шахслар тарафидан калтакланган. 2007 йил октябрида эса ўшлик таниқли журналист Алишер Соипов номаълум шахслар тарафидан ўлдириб кетилган.\nҚирғизистонлик айрим журналистларга кўра, юқоридаги ҳолатлар мамлакатда сўз эркинлигига нисбатан босим кучаяётганининг белгисидир. Бироқ маҳаллий журналистларнинг баъзилари Алишер Соиповнинг ўлдирилишидан ташқари барча ҳолатларда журналистлар бор-йўғи безорилик қурбони бўлган, деб ҳисоблайдилар.\n- Баҳодир Кенжабоев ва Алтин Жўлдўшев шунчаки безорилик қурбони бўлганлар. Бизнинг журналистлар эса бу воқеаларни кўпиртириб, Қирғизистонда сўз эркинлигига босим бўлмоқда, деб турли гап-сўз тарқатмоқда.\nБу йигитларнинг касбий фаолиятига назар солинса, улар ҳеч қачон ҳукуматга қарши чиқмаганлар, доимо нейтрал тарзда иш олиб боргани маълум бўлади, дейди исми ошкор қилинишини истамаган қирғиз журналистларидан бири.\nЎшлик яна бир журналист - Жилдиз Бекбоева фикрича эса сўнгги йилларда журналистларни калтаклаб кетиш ҳоллари кўпайгани қирғиз жамиятида ёмон тенденция пайдо бўлаётганидан дарак беради.\n- Постсовет мамлакатларидан Россия, Грузия, Қозоғистон ва Қирғизистонда журналистлар жуда хавфли вазиятларда ишламоқда. Журналистлар калтакланмоқда, ўлдириб кетилмоқда.\nҲуқуқ-тартибот ходимлари журналистлар хавфсизлигига кафолат бера олмаганидан кўплаб журналистлар чет давлатларга кетишга мажбур бўлганлар. Бу воқеалар сўз эркинлигига салбий таъсир кўрсатмай қолмайди, дейди Жилдиз Бекбоева.


Хитойдаги заводда фожиа юз берди: қурбонлар бор\nХитойдаги заводда фожиа юз берди: қурбонлар...\n28.02.2021 11:16 0 1574\nФото: «CC BY 2.0 / egorgrebnev /»\nХитой шимоли-шарқида жойлашган кимёвий толалар ишлаб чиқарадиган заводда бахтсиз ҳодиса содир бўлди. Натижада беш киши ҳалок бўлди, яна саккиз киши жароҳат олди. Бу ҳақда маҳаллий ҳокимият органларига таяниб «Синьцзинбао» газетаси хабар берди.\nВоқеа шанба куни кечқурун Цзилинь вилоятида содир бўлган. Бахтсиз ҳодиса оқибатида бино бўйлаб заҳарли газ тарқалган. Ундан нафас олган ишчилар вафот этишган. Айнан нима рўй бергани номаълум.\nЖабрланувчилар маҳаллий шифохонага етказилган. Ҳозирда уларнинг аҳволи барқарор ҳолатда.\nХитой завод ҳалокат бахтсиз ҳодиса\nХориж Кеча, 18:40\nХориж Кеча, 15:17


МЧЖ бир неча йиллардан бери тақсимланмаган соф фойда бўйича дивиденд олмаган ва дивиденд солиғи ҳисобламаган. МЧЖ таъсисчилари ҳам ўз дивиденларини талаб қилишмаган. Сабаби бош таъсисчи (улуши 45%) соф фойдани тақсимламасликни таклиф қилган, қолганлари ҳам рози бўлган лекин ҳужжат билан расмийлаштирилмаган.\nМЧЖ шаклидаги корхонанинг фойдаси жамият иштирокчилари ўртасида Ўзбекистон Републикасининг 06.12.2001 йилда қабул қилинган 310-II сонли “Масъулияти чекланган ҳамда қўшимча масъулиятли жамиятлар” тўғрисидаги қонунига (кейинги ўринларда “Қонун”) асосан тақсимланиши мумкин. Мазкун Қонуннинг 26-моддасида фойдани тақсилашга нисбатан айрим чекловлар акс эттирилган. Фойда тақсимланганида айнан шу модданинг талабларига риоя қилиш керак. Жамият соф фойдани тақсимлашда ундан ажратмалар қилиш йўли билан захира фондини яратади, захира яратиш тартиби Қонуннинг 27-моддасида баён этилган. Захира миқдори устав фондининг 15 фоизидан кам бўлмаслиги лозим, унинг аниқ миқдори жамият уставида белгиланган бўлади.\nЙиллар давомида жамғарилган фойда 8720 “Жамғарилган фойда” счётида акс эттирилади.\nЖамиятда тақсимланмаган (жамғарилган) фойдадан дивидендлар тўлаш, захира фондига ажратмалар қилиш тартиби, уларнинг миқдори – жамият устави ҳамда жамият иштирокчилари умумий йиғилишининг қарорига асосан амалга оширилади. Яъни фойдани тақсимлаш учун жамият иштирокчиларининг ёзма қарори бўлиши лозим.\nДивидендларга солинадиган солиқни ҳисоблашда солиқ солинадиган база тақсимланган (жамланган) фойда эмас, балки тўланадиган дивиденд суммасидир. Яъни жамланган фойда тўлиқ миқдорда тақсимланмаслиги мумкин, солиқ фақат тўланадиган дивидендларга солинади. Дивидендларга тўлов манбаида солиқ солинади (СКнинг 156-моддаси). Ушлаб қолинган солиқ суммаси дивидендларни тўлаш пайтида давлат бюджетига ўтказилади (СКнинг 165-моддаси). Солиқ ставкаси 10 фоизни ташкил этади.\nЖамият томонидан 2013 йилнинг 1, 2, 3 чораклари учун олинган фойда ҳар чоракда тақсимланди. 2013 йилнинг 4 чораги учун фойда ҳозирги кунгача тақсимланмаган ҳолатда. Муассислар вақтинча фойдани тақсимлашни хоҳлашмаяпти ҳамда фойдани вақтинча... Далее\nКорхонанинг ўтган йиллардаги зиёнини бухгалтерия счётларидан қандай чиқариб ташлаш мумкин?\nБизнинг корхонамиз йилдан йилга зиёнга ишламокда. Зиённинг маълум қисмини тушган фойдамиздан қоплаб келяпмиз. Таъсисчиларимиз даромад ололмаяпти. Биз шу корхонани фаолиятини давом эттирмоқчимиз.... Далее


Ғалаба кучлиларга насиб этди - AUZ.UZ\n20:05. Андижон шаҳридаги “Соғлом авлод” ўйингоҳида бўлиб ўтган қўл жанги бўйича жаҳоннинг кучли профессионаллари иштирокидаги чемпионлар лигаси олдидан бўлиб ўтган концерт дастурида Республикамизнинг эстрада юлдузлари қатнашчиларга кўтаринки кайфият улашди.\nАндижон вилояти ҳокими Шухратбек Абдураҳмонов сўзга чиқиб, барчани спорт айёми билан табриклаб, мусобақа иштирокчиларига омад тилади. Мамлакатимизда спортни ривожлантиришга қаратилган эътибор ва ёшларнинг эришаётган муваффақиятлари ҳақида гапириб, айни кунларда Андижонда ўтказилаётган байрамолди тадбирларига қўл жанги бўйича чемпионлар лигаси ҳам уланаётганлиги қувонарли эканлигини таъкидлади.\nМусобақага кўрилган тайёргарлик ишларининг уюшқоқлик билан олиб борилганлиги ва вилоятда спортнинг ушбу турига қаратилаётган эътибор учун вилоят ҳокимига “Ташаккурнома” тантанали тарзда топширилди.\nТадбирнинг расмий ва бадиий қисми якунига етгач, ниҳоят кутилган дақиқалар етиб келди. Дастлаб, татамига 60 килограмм вазн тоифасидаги спортчилар тушдилар. Уч раунддан иборат жангда фарғоналик Ғиёсиддин Жамолиддинов Тожикистон чемпиони Амирхон Отахоновлар устидан ғолиб чиқди.\nШундан сўнг томошабинлар 70 килограмм вазн тоифасида тошкентлик, жаҳон чемпиони Муҳиддин Мамажонов Россия кубоги соҳиби калининградлик Алексей Ильенко жангинининг гувоҳи бўлдилар. Муросасиз беллашув ўзбекистонлик қўл жанги устаси фойдасига ҳал бўлди.\nТерма жамоамиз аъзоси Жамшид Раҳмоналиев россиялик Алексей Волков билан жанг тенг курашлар остида ўтди. 85 килограмм вазн тоифасидаги беллашувда ҳамюртимизнинг қўли устун келди.\nЯна бир вакилимиз жаҳон чемпиони Жаҳонгир Жумаев белоруссиялик Дмитрий Родак (75 килограмм)ни биринчи раунддаёқ таслим бўлишга мажбур қилди.\nАфсуски, энг оғир вазн тоифасида самарқандлик Илёс Раимов россиялик жаҳон чемпионати совриндори Александр Солдаткинга, 65 килограмм вазн тоифасидаги Ўзбекистон чемпиони, андижонлик Сардор Содиқов белоруссиялик Игор Чемякинга имкониятни бой бердилар.\nҒолиб муносиб рағбатлантирилдилар. Уларга совринларни жаҳон қўл жанги федерациясининг промоутри Владимир Прюнов, Андижон вилоят ҳокими Шухратбек Абдураҳмонов ва бошқалар топширдилар.\nAUZ.uz on-line гуруҳи аъзолари.


Ижтимоий тармоқ орқали Террорчи ташкилотлар бузғунчи мақсадларда фойдаланиши\nЁш авлоднинг истиқболини, ёрқин келажагини истайдиган ҳар бир ота-она тарбия масаласига жиддий эътибор бермоғи зарур. Ўсиб келаётган ёш авлодни диний – миллий қадриятлар асосида тарбиялаш, улар қалбида ўз халқи, Ватанига меҳр-садоқат туйғусини кучайтириш, уларни хар-хил бузғунчи кучларнинг ахборот хуружларидан огоҳ этиш, муносиб ҳимоя қилишдан иборатдир.\nГлобал ахборот тизимидаги хабарларни «фильтрсиз» қабул қилиш оқибатида ёшлар онги заҳарланмоқда.\nИнтернет сайтларидан тарқатилаётган хар хил ёт ғоялар ва ахборотларни ёшлар томонидан қабул килинаётганлиги ва унинг оқибатлари жаҳондаги барча мамлакатлар халқларини ҳам ташвишга солмокда.\nИслом таьлимоти бузғунчиликни, одамлар қалбига ваҳима, душманлик ва фитна уруғларини сочишни қаттиқ қоралайди. Ҳаммамизга маълумки, сўнгги йилларда динни ўзларига ниқоб қилиб олган оқимлар, тоифалар пайдо бўлди. Улар ғаразли мақсадлари йўлида жамиятда бузғунчилик, бегуноҳ одамлар қонини ноҳақ тўкиш каби жиноятларни авж олдириб, фуқаролар тинчлигини бузиб, халқ орасида низо чиқаришга ҳаракат қилишмоқда.\nКейинги пайтларда интернет билан боғлик бузғунчиликлар, глобал тармокдан қабиҳ мақсадда фойдаланаётганлар кўпайиб бормоқда. Айниқса, террорчи ташкилотлар залолатга бошловчи электрон нашрлар ва видеолавҳалар кенг ёйишмоқда ва ёшларни ўз домига тортмоқда.\nЯна ушбу террорчи ташкилотлар ёшларни ўз тузоқларига илинтиришда интернетдан усталик билан фойдаланмоқда. Ўзларини «яқин дўст» ёки «ҳидоятга чорловчи» сифатида танитиб, ёшларни тўғри йўлдан чалғитмокда. Аслида, уларнинг дин ва шариат ҳақида умуман илмлари йўқ, фақатгина тўда бошидан ёдлаб олганларини такрорлашдан нарига ўтмайдилар. Бошқа томондан қараганда, улар бу жоҳиллиги билан бошқаларни ҳам жар ёқасига тортаётгани ва кимнингдир ноғорасига уйнаётганини билмайдилар. Бундайлар аввал дину диёнат, ибодат, жаннат ҳақида турли жозибали сўзларни гапириб, ғўр ёшларни йўлдан уриб, охир-оқибатда, разолат қурбонига айлантирмоқда.\nБугунги кунда Интернет тармоқларидан халқаро террористик ва экстремистик кучлар ҳам фаол фойдаланишмоқда. Айниқса, ғоявий ва диний сохта ақидаларни тарқатишда бир неча ўнлаб хорижий мессенжер ва тармоқлар жиноятчиларга қўл келмоқда.\n«Интернет ҳаммага ўз хоҳишига кўра хизмат кўрсатади. Террорчилар турли руҳий ва моддий рағбатлантириш орқали интернет фойдаланувчиларнинг ишончини қозонмоқда. Улар ёлғон иддаолари билан ишончга киришга харакат қилишмоқда.\nБизлар албатта ёшларимизни ёт унсурлардан ҳимоя қилиш учун интернет оламидан тўғри фойдаланишга, китобхонликка ёшларни қизиқтиришимиз керак.\nНаманган шаҳар “Истиқлол” жоме масжиди имом-хатиби тайёрланди\nby 2020-06-01 09:25:40


“Хўш, сенинг президентинг нима ҳам қилаоларди?” « Ўзбекистон Халқ Ҳаракати\n“Хўш, сенинг президентинг нима ҳам қилаоларди?”\n07 March 2018 - 10:44\n2018 йилнинг 6 март куни МХХ тергов изоляторида адвокат С.А.Майоров ва унинг ҳимояси остидаги Бобомурод Абдуллаевларнинг учрашуви бўлиб ўтган. Қуйида адвокатнинг ушбу учрашув хусусидаги баёнотини тақдим этамиз.\n2018 йил 6 март, сешанба куни МХХ изоляторида Бобомурод Абдуллаев билан учрашдим. У билан таҳминан 1 соатча мулоқотда бўлдик.\nУчрашув натижалари бўйича асосий тезислар.\n1.Асосийси. 03.03.2018 йил, шанба кунидан кейин Бобомуроднинг бундан жуда қўрққанлигига қараймай, унга нисбатан ҳеч қандай босим ўтказилмаган.\n2.Мен номингиздан салом етказдим ва 5 март куни бўлиши керак бўлган суд маҳкамасига нафақат унинг қариндошлари, балки ҳуқуқбонлар ва Европа Иттифоқи ҳамда АҚШ элчихоналаридан вакиллар келганини айтдим.\n3.У барчадан, асосан сиздан қўллаб-қувватловларингиз учун жуда миннатдор.\n4.Бобомуроднинг фикрича, уни биринчи навбатда Бош прокурор Абдуллаевга ва ИИВ вазири Бобожоновга компромат йиғиш учун қўлга олишган. Интернетдаги барча мақолалар эса МХХ учун иккинчи даражали аҳамиятга эга бўлган. Аввалига МХХ ходимлари Бош прокурор ва вазир бўйича маълумот талаб қилишган. Натижада Бобомуродни, Бош прокурор Абдуллаев маълумотларни Равшан Салаевга, Равшан эса Бобомуродга берган деб ёзишга мажбурлашган. Ҳудди шундай, вазир Бобожонов маълумотларни Аллаёровга берган, у эса ўз навбатида Бобомуродга берган, деб ёздиришган. Бош прокурор ва вазирга қарши компроматлар шунга асосланган.\n5.Бу қийноқлар Бобомуродга нисбатан қуйидаги гаплар остида қўлланган: “Бобомурод, сен нега янги президентни қўллаб-қувватлаяпсан?”, “Хўш, сенинг президентинг нима ҳам қилаоларди?” (Мирзиёев назарда тутилган). “Янги президент қўл остида ҳамма ўғирлик қилади. Фақатгина МХХнинг шарофати билан ҳокимлар ўғирлик қилолмайди”. “Ҳақиқий ҳокимият МХХда ва президент ҳеч нарса қилолмайди”.\n6.МХХ Бобомуроддан Бош прокурор ва вазирбшйича “айбни тан олиш” ҳақида ёздириб олганидан сўнг, улар интернетдаги мақолалар ва “Йиғим-терим”га ўтишган.\n7.Бобомуродага нисбатан руҳий босим ўтказган МХХ ходимлари Ўлмас ва Володя исмли шахслар бўлган. Улар уни урушмаган ва фақат руҳий суҳбатлар билан босим ўтказиб, таҳдид қилишган. Айнан шу шахслар Бобомурод ўз мақолаларида ёмонлаш ўрнига янги президентни қўллаб-қувватлагани учун койишган. Яна шу шахслар, Бобомуродни МХХ деворлари ичида ўлдирмасликларини, бу МХХ фаолиятига доғ туширишини, уни “Тоштурма” ёки зонада ўлдириб юборишларини айтишган. Уни оғир меҳнатга қўйишларини, ўша ерларда ишлаб турган агрегатларга итариб юборишларини, натижада унинг танаси қийма-қийма бўлиб кетишини ва шуни онасига беришларини айтишган.\n8.Муҳим ҳолат. Кутилмаганда 5 март куни, суддан қайтгандан сўнг, унинг олдига врач кирган. Асосан чап қўлини кўздан кечириш учун. Врач қўлга шикаст етганини тасдиқлаган. Суҳбат давомида Бобомурод қандай қилиб қийноқ пайтида чап қўли шикастлангани ҳақда батафсил тушунтирган. У шунингдек умуртқасидаги оғриқ борасида ҳам арз қилган. Врач бу борада ҳам уни кўрикдан ўтказган. Бобомуроднинг айтишича МХХда бўлган вақти давомида умртқаси билан юзага келган муаммо борасида арз қилган, бу ҳақда ариза ҳам берган. МХХда унинг арзлари ҳақидаги врач қайдлари борлигига Бобомуроднинг ишончи комил. Айтганча, врач Бобомурод билан суҳбати давомида, уни 6 сутка давомида ухлашга қўймаганлари, кейин эса яна уч сутка “юмшоқ хона”да сақлаганликларидан хабардор эканлигини айтган. Эҳтимол, инсонларни бундай қийноққа солишганида, буни врач назорати остида қилишса керак.\n9.Бобомурод, агар у ўз мақолаларида МХХга ҳужум қилмаганда ва янги президентни қўллаб-қувватламаганида, уни ҳибсга олмаган бўлишарди, деб ўйлайди.\n10.Бобомурод жаъми тўртта тушунтириш хати ёзиб берган. Ўзи менга шундай деб айтди. Аммо, ишда гўёки улардан иккитаси бор. Бош прокурор ва вазир бўйича тушунтириш хатлари ишда йўқ.\n11.Бобомурод, агар унга МХХ биносини кўрсатишса, уни қийнашган хонани танишини айтди. Бу хона деворлари металлар панжаралар билан қопланган ва четларида халқалар осилган. Махбусни кишан билан шу халқаларга боғлаб, қийноққа солишган.\n12.Уни хонадан хонага бошига халта кийдирган ҳолда олиб ўтишган.\n13.Уни бевосита калтаклаганларнинг исмлари. Булар Қобил, Мажид, Элмурод. Энг шавфқатсизи Мажид бўлган.\n14.Бобомуроднинг таъкидлашича, терговчилар гўёки у, ўзининг комптютеридаги маълумотларни тиклаш бўйича экспертизада қатнашишни истамаслиги ҳақидаги қоғозни имзолашга мажбурлашган. Аслида эса у экспертизада қатнашишни рад этиши ҳақидаги қоғозни, экспертиза ўтказилганидан анча кейин имзолаган. Шундай деб аталувчи маълумотларни тиклаш бўйича бу экспертиза, унинг маълумот ташувчи жиҳозига терговчиларга керак бўлган маълумотларни ёзиш учун ўтказилганига Бобомуроднинг ишончи комил. Масалан, “Йиғим-терим” бўйича. Унинг компютерида “Йиғим-терим” файллари қаердан пайдо бўлганини Бобомурод билмайди. Бу файлларни компютер хотирасига ўзи ҳибсга олинганидан кейин ёзиб қўйилганига унинг ишончи комил. Айнан шундай ҳолатларда, бошқа ўхшаш ҳолатлардаги каби, терговчилар Тўрақулов ва Веселовлар Бобомуродга, агарда у ниманидир имзолашни истамаса, яна уйқусиз кунларни бошига солишларини айтишган. Ва шунда Бобомурод улар талаб қилган барча нарсани имзолаган. Бу таҳминан 2017 йилнинг ноябр ойларида бўлган.\n15.Шунингдек, Бобомурод қандай қилиб уни адвокат Майоров билан учрашувга тайёрлашганини айтиб берди. Адвокат ролини Веселов ўйнаган. Веселов Бобомуродга адвокат бериши мумкин бўлган саволларни берган. Кейин эса Веселов ва Тимур (МХХ ходими) Бобомуродга, у ёки бу саволга қандай жавоб беришни ўргатишган. Масалан, адвокат Бобомуроднинг танасида жароҳатлар бор-йўқлигини кўриш учун устки кийимни ечишни сўраса, Веселовнинг сценарийси бўйича Бобомурод ечинишни рад қилиши керак бўлган. Аслида, барчаси шундай бўлганди ҳам.\n16.Муҳаммад Солиҳ бўйича. Терговчилар, ҳамда Володя билан Ўлмас, Бобомуродни интернетда мақолалар ёзишга Муҳаммад Солиҳ мажбурлаган, деб ёзишини талаб қилишган. Ваҳолангки, Бобомурод уларга бундай бўлмаган дея таъкидлаган. Шунингдек, Бобомурод “Усмон Ҳақназаров” номи остида у 2003 йилнинг январ ойидан ёзишни бошлаганини тушунтиришига қарамай, терговчилар Тўрақулов ва Веселовлар, шунингдек Володя ва Ўлмас Бобомуродни ушбу тахаллус остида Муҳаммад Солиҳнинг талаби билан 2012 йилдан бошлаб мақолалар эълон қила бошладим, деб ёзишга мажбурлашган. Бобомуроднинг фикрича, унинг “Усмон Ҳақназаров” тахаллуси оситида 2003 йилдан бошлаб ёзишни бошлаган факти, Тўрақулов ва Веселовларнинг Бобомуродни Муҳаммад Солиҳга боғлашлари учун тузган схемага мос келмас эди.\n17.Яна Бобомурод шундай деб эслайди, 2017 йилнинг 29 сентябр куни уни тушунтириш хати ёздириб ва хатга 2017 йилнинг 26 сентябри деб сана ёзишга мажбурлашган, яъни уни қўлга олишларидан аввалги санани. У ушбу санани қўйишга қаршилик қилишга урунганида, уни яна уйқусизлик билан қўрқитишган.\n18.МХХ камерасида ҳибсга олинганларга кундуз куни ухлашни ман қилишган. Ва 2018 йилнинг феврал ойида шундай ҳолат юз берган, Бобомурод деворга суяниб ухлаб қолган. Назаротчилар ўша заҳотиёқ уни уйғотиб, қоида бузарликни расмийлаштирмоқчи бўлишган, бу эса унинг карцерга ўтказилишига сабаб бўлар эди. У назоратчиларга, умуртқасидаги оғриқ туфайли оғриқсиз бир ҳолатда ўтиришга урунганини тушунтирган. Ҳайратланарли, лекин унга насбатан қоида бузарликни расмийлаштиришмаган. Ва бу нарса Бобомуродга нисбатан, бошқа ҳибсга олинганлар бемалол ўз камераларида ухлаётганларида қўлланган. Яъни, Бобомуродга нисбатан, уни руҳий эзишга қаратилган “махсус” муносабат бўлган.\n19.Бобомурод, Тўрақулов уни гувоҳлик беришга “кўндирмоқчи” бўлганида ва Бобомурод қаршилик қилишга урунганида, Тўрақулов унга МХХнинг “Қамоққа олинган махбусларнинг камерада ушланиши ҳақида”ги Қўлланмаси муқовасини кўрсатиб, улар Бобомуродга нисбатан қўллаётган қийноқларнинг барчасига шу қўлланмага асосан рухсат берилганлигини айтган.\nМен Бобомуродга бундай бўлиши мумкин эмас, деб айтдим. Аммо аслида шу Қўлланма муқоваси билан Тўрақулов Бобомуродга нисбатан руҳий босим ўтказган. Чунки, Бобомурод ушбу Қўлланмага кўра МХХда қийноқларга ҳақиқатдан ҳам рухсат берилган деб ҳисоблайди.\n20.Шу вақтгача мен прокуратурага ва (Сиз орқали) Оммавий ахборот воситаларига етказган фактларим бўйича прокурорнинг Бобомуроднинг олдига келиб ундан ушбу фактлар бўйича тушунтириш олмагани мен учун бироз кутилмаган ҳолат ва бу мени безовта қилмоқда. Мен Бобомуродга, агарда прокуратура ходими унинг олдига келса, ундан гувоҳномасини кўрсатишини талаб қилишини ва шундан сўнг менинг йўқлигимда тушунтириш беришни рад қилишини тавсия қилдим. У шундай қилишга сўз берди.


Apple 27 октябрда янги Mac’ларни намойиш қилиши мумкин | Terabayt.Uz\nApple 27 октябрда янги Mac’ларни намойиш қилиши мумкин\nМавлон Марасулов 19 Октябрь, 2016 17:16\nRecode нашрининг маълумот беришича, АҚШнинг Apple компанияси кейинги ҳафта ўзининг Mac сериясидаги қурилмаларини тақдим қилади.\n“Олма” ўтган ой мазкур серия учун Siri овозли ассистенти ва Apple Pay технологиясини қўллаб-қувватлайдиган MacOS Sierra дастурининг илк версиясини эълон қилган эди. Бироқ компания, шу билан биргаликда, ушбу тизимда ишлайдиган бир нечта янги гаджетларни намойиш қилишни ҳам режалаштирган.\nМаълумки, Apple фирмаси Mac туркумидаги қурилмаларга катта аҳамиятга эга бўлган функцияларни анчадан бери қўлламаган. Чамаси, эндиликда “олма” ушбу камчиликни тўлдиришни мақсад қилган кўринади.\nSierra дастури Mac қурилмаларига нафақат Siri овозли ассистентини жорий этади, балки iOS ва MacOS опервцион тизимлари ўртасида бир нечта функцияларни интеграциялашга ҳам хизмат қилади.\nЯнги Mac қурилмаларининг намойиши Сан-Франциско шаҳрида (АҚШ, Калифорния) iPhone 7 тақдимоти ўтказилган бинода бўлиб ўтиши кутилмоқда.\nApple Mac Муаллиф


Бош прокуратура Шайхонтоҳур тумани солиқчилари иши...\n16.04.2019 23:48 0 1258\nТошкент шаҳар Шайхонтоҳур тумани солиқ испекциясидаги «коррупция ўчоғи» фош этилгани хусусида хабар берган эдик. Мазкур хабар бевосита Давлат солиқ қўмитаси тарқатган маълумотлар асосида бўлиб, унда туман солиқ инспекциясидаги жиноий ҳолат ҳақида умумий тасаввур берарди, холос.\n«Xabar.uz» сўровига кўра Бош прокуратура матбуот хизмати раҳбари Сурайё Раҳмонова туман солиқ инспекциясидаги ҳолатни бир қадар очиқлаб, аниқ фактлар келтирди.\nАйтилишича, Бош прокуратура ҳузуридаги Департаментнинг Шайхонтоҳур тумани бўлими томонидан тадбиркорлик субъектларининг ҳуқуқ ва қонуний манфаатлари ҳимояси юзасидан ўтказилган терговга қадар текширувда қонунбузарликлар аниқланган.\nЯъники, «BDS LEASING» МЧЖ ҚК ва «KRONO STYLE» МЧЖ ўртасида лизинг шартномаси тузилади. Унга асосан «KRONO STYLE» МЧЖ томонидан «BDS LEASING» МЧЖ ҚКдан сотиб олинган жами 1.1 млрд. сўмлик мебель ишлаб чиқаришга мўлжалланган ускуналар жамланмаси учун 321.6 млн. сўмлик маблағлар тўлаб берилган. «KRONO STYLE» МЧЖнинг «BDS LEASING» МЧЖ ҚК олдида қолган 848.3 млн. сўмлик лизинг ҳамда бюджет олдида 59.4 млн. сўмлик солиқ қарздорлиги мавжуд бўлса-да, Шайхонтоҳур тумани солиқ инспекцияси мансабдор шахслари ўз мансаб ваколатларини суиистеъмол қилишиб, «KRONO STYLE» МЧЖнинг гўёки солиқ ва бошқа қарздорлиги мавжуд эмаслигини тасдиқловчи тақдимномани Тошкент туманлараро иқтисодий судига киритади. Суднинг ҳал қилув қарори билан «KRONO STYLE» МЧЖ тугатилиши натижасида «BDS LEASING» МЧЖ ҚКнинг манфаатларига зарар етказилади.\nБунга сабаб, билиб турганингиздек, туман солиқ идораси мансабдор шахсларининг судга тақдим қилган нотўғри тақдимномасидир.\nМазкур ҳолат юзасидан Шайхонтоҳур тумани солиқ инспекцияси мансабдор шахсларига нисбатан ЖКнинг 205-моддаси 1-қисми билан жиноят иши қўзғатилиб, туман прокуратурасига юборилган.\nсолиқ Бош прокуратура Шайхонтоҳур\nҲодиса Кеча, 22:26


Тошкент шаҳар собиқ прокурорини ҳибсга олиш сўрови¸ айтилишича¸ Ўзбекистон Бош прокурори Рашид Қодиров томонидан киритилган.\nТошкент шаҳар собиқ прокурорининг ҳибсга олингани ҳақдаги хабарни тасдиқлаш учун дастлаб пойтахт прокуратураси билан боғландик:\nОзодлик: Сизларда прокурор Баҳриддин Валиев ишлаяптими?\n- Ҳозир йўқлар.\nОзодлик: Умуман ишлаяптими ëки йўқми?\nОзодлик: У кишининг устидан жиноий иш қўзғатилибди. Тўғрими шу гап?\n- Хабарим йўқ¸ деди ўзини таништирмаган прокуратура ходими.\nUzmetronom интернет-газетасининг ёзишича, Тошкент шаҳар собиқ прокурори Баҳриддин Валиевнинг қамоққа олишга санкция бериш ҳақида судга ёзилган аризага шахсан республика Бош прокурори Рашид Қодировнинг ўзи имзо чеккан. Интернет-газета бош муҳаррири Сергей Ежковнинг Озодликка айтишича, бу хабарни ишончли манбалар ҳам тасдиқлаган. Дастлабки айбловларга кўра¸ собиқ прокурор мансаб ваколатларини суиистеъмол қилиш ва катта миқдорда пора олиш билан айбланмоқда.\nЎзбекистонлик инсон ҳуқуқи ҳимоячиси Суҳроб Исмоиловнинг Озодликка айтишича, у ахборот олган манбага кўра, Баҳриддин Валиевнинг қамоққа олинганига бир ҳафта бўлган. Бироқ айни пайтда Баҳриддин Валиевга қандай айбловлар қўйилгани ҳақида аниқ маълумот йўқ. Ҳуқуқ фаоли фикрича, Ўзбекистонда прокуратура ходимларининг қамоққа олиниши кузатиб туриладиган воқеа, бироқ прокурорларнинг ҳибсга олиниши камдан-кам учрайдиган ҳодисадир:\n- Прокурорларнинг қамоққа олиниши бу янгилик эмас. Терговчилари¸ прокурор ëрдамчилари асосан фуқаролар билан масалаларни норасмий йўллар билан ечишда¸ хусусан пора билан тушишда терговчилар ëки ëрдамчилар иштирок этадида. Прокурор ëрдамчиси деган алоҳида лавозим бор. Прокурорга энг яқини ëрдамчиси бўлади. Кейин терговчилар бўлади. Прокуратура ходимларининг пора билан қўлга тушишлари бўлиб туради. Аммо Валиев даражасидаги ходимнинг ушланиши янгилик бўлса керак. Яқин орада бунақа даражадаги прокуратура ходимининг қўлга олингани ҳақида хабар йўқ эди¸ дейди инсон ҳуқуқлари фаоли Суҳроб Исмоилов.\nЎзбекистон инсон ҳуқуқлари альянси фаоли Елена Урлаеванинг айтишича, у собиқ прокурор Баҳриддин Валиев ва унинг қўл остидаги прокуратура фаолиятини яхши билади:\n- Биз бир неча йил давомида милиция ва прокуратура ходимларининг қонунларни оёқости қилишаётгани ҳақида Тошкент шаҳар прокурори Баҳриддин Валиевга шикоят аризалари ёзганмиз. Ёлғон бўлмасин, тахминан беш йил давомида бизнинг учта аризамизга прокурор жавоб ёзиб, судларнинг адолатсиз қарорига протест киритган. Қолган минглаб шикоятлар эса прокуратуранинг пўлат сандиқларида чанг босиб ётибди. Прокурор Валиев қабулхонаси эшигига гарчи фуқароларни қабул қилиш кунлари расман ёзиб қўйилган бўлса-да, бироқ, биз ҳуқуқ ҳимоячилари бирор марта ҳам унинг қабулига кира олмаганмиз, дейди ҳуқуқ ҳимоячиси Елена Урлаева.\nКузатувчилар¸ Ўзбекистондаги прокуратура тизимининг коррупция ботқоғига ботгани, пора эвазига ҳар қандай жиноий жавобгарликдан қутулиб қолиш мумкинлиги ҳақида бонг урадилар. Тошкент шаҳар прокурори Баҳриддин Валиевга ҳам катта миқдорда пора олиш айблови қўйилгани айтилмоқда.\nБир шаҳар прокурорининг қўлга олингани билан бу тизимдаги коррупцияни йўқотиб бўладими? Прокуратура мамлакатда қонун ижросини том маънода назорат қиладиган ва қонун устиворлигини таъминлашга хизмат қиладиган тизимга айлана оладими?\nБу саволга ўзбекистонлик ҳуқуқ фаоли Искандар Худойберганов истеҳзо билан мулозаҳа билдиради:\n- Ўзи саволни бериб жавобни ҳам бериб бўлдингиз. Чунки коррупция деган нарсадан фақат қамаш билан қутулиб бўлмайди. Аслида нимадан келиб чиққанини аниқлагандан кейин¸ ўша сабабларини йўқ қилгандан кейин бу нарса бўлмайди.\nОзодлик: Ўзбекистонда сабаблари қаерда?\n- Асли сабаблари демократия ривожланмаганида. Ана шунда. Ҳамма гап шунда. Демократия ривожланмаган дегани¸ сўз эркинлиги йўқ¸ танлов йўқ. Булар инсон ҳуқуқларининг асоси. Булар бўлмагандан кейин ҳеч нарса бўлмайди. Чунки бизларда матбуотда ëзмайди¸ халқ буни билмайди. Мана шунақа нарса бўлган экан¸ деб журналистлар билмагандан кейин қанақа қилиб курашиб бўлади? Курашиб бўлмайди. Бу ошкор бўлиши керак. Ана шунда бу нарса йўқ бўлади¸ дейди инсон ҳуқуқи ҳимоячиси Искандар Худойберганов.


Чирчиқ дарёси соҳилидаги Президент Мирзиёев, «Толибон»га қарши бош кўтарган афғон халқи, осмонда йўқолиб қолган 9000 кабутар. Ҳафта суратлари - Daryo\n23:55, 26.06.2021 90202\nҲафта давомида Ўзбекистон ва дунё бўйлаб олинган қизиқарли суратларни намойиш этамиз.\nБуюк Британияда 19 июнь куни учирилган 9000 минг пойга кабутарлари номаълум тарафга учиб кетиб, эгаларининг ёнига қайтиб келмади. Кўплаб қуш эгалари қуёш фаоллигидан келиб чиққан геомагнит бўрон сабабли кабутарлардаги навигация тизимида «носозлик» келиб чиққан бўлиши мумкин деб тахмин қилмоқда.\nТошкент вилояти Қибрай туманидаги «Саъдулла ота» масжидида пешин намозидан сўнг дуо қилаётган жамоат. Республика махсус комиссияси томонидан 28 июндан бошлаб масжидларда жамоат намозларини очиқ ҳавода амалга ошириш тавсия этилди.\nФото: Facebook / Абдурроҳман Ҳусниддин\nИталиянинг Турин шаҳрида ўтлоқ чанғиси мусобақасининг спринт йўналиши бўйича қатнашаётган спортчи.\nШавкат Мирзиёев 25 июнь куни Чирчиқ дарёси бўйидаги ободонлаштириш ва қурилиш жараёнини кўздан кечирди. Дарёнинг Тошкент шаҳридан ўтган қисмининг (16 километр) ўзани қисқартириб, турли инфратузилма объектлари барпо этиш режалаштирилган. Биринчи босқичда Оҳангарон ва Бектемир кўчалари оралиғидаги 5 километр тартибга келтирилмоқда.\nҚўзилар ва пластик идишларни кўтариб юрган аёл Дакка шаҳрида ёмғир пайтида бошпана изламоқда.\nШавкат Мирзиёев ва Сергели тумани ҳокими Элбек Шукуров «Саховат» маҳалласини кўздан кечирмоқда. 2021 йилда «Обод маҳалла» дастури доирасида ҳудуд тўлиқ ободонлаштирилиб, янгидан чирой очди. Маҳалла гузари, Саховат боғи, савдо дўконлари барпо этилди. Йўлаклар тартибга келтирилиб, болалар ўйингоҳлари, автотураргоҳ ташкил қилинди.\nЛондон яқинида ўтказилаётган Royal Ascot от пойгаларида Alcohol Free лақабли тулпордан йиқилаётган Оисин Мерфий.\nСаудия Арабистони бошчилигидаги коалиция томонидан қўллаб-қувватланадиган яманлик жангчилар зирҳли транспорт воситасида Мариб яқинига кетяпти.\nМавзуга доир: Яман қирғоқлари яқинида 250 дан ортиқ муҳожир чўкиб кетди\nШимолий Македониянинг Куманово шаҳри яқинидаги Кокино мегалитика расадхонасида ёзнинг энг узун кунини нишонлаётган одам.\nҲиндистоннинг шимолий шарқидаги Манипур штатидаги Локтак кўлида ўз қайиғида нилуфар гуллари оралаб сузиб кетаётган балиқчи.\nЮзлаб қуролланган одамлар афғон хавфсизлик кучларини қўллаб-қувватлашларини ва «Толибон»га қарши курашишга тайёр эканликларини эълон қилиш учун кўчаларга йиғилишди.\nМавзуга доир: Абдулазиз Комилов «Толибон» нима хоҳлаётганини маълум қилди\nТуркиядаги Ван кўли устида қуёш ботиши.\nХорватиянинг Воднян шаҳри марказий майдонида Иоанн Чўқинтирувчи (Яҳё алайҳиссалом Инжилда шундай ном билан келган – таҳ.) туғилган кунини нишонлаётган одам.\nНайроби миллий боғида яшовчи ҳайвонлар.\nСицилиядаги Этна вулқонидан отилаётган лава.\nПикачу маскотлари Токионинг Ханеда халқаро аэропортида Skymark Airlines авиакомпаниясининг Boeing 737-800 самолётида Покемон мавзусидаги янги дизайнлар тақдимоти пайтида намойиш қилинмоқда.\nШимолий яримшарда йилнинг энг узун куни ҳисобланган 21 июнда Измирдаги Кордонбою маҳалласида қуёш ботиши вақти роликли конки учаётган болалар.\nЯнги зеландиялик Митч Эванс АBB FIA Formula E чемпионатининг тўққизинчи босқичида қатнашмоқда.\nАфина жанубидаги Кавоури шаҳри пляжи яқинида иссиқ кунда сёрфинг тахтасида машқ қилаётган одамлар.\nМавзуга доир: Видео: Орегондаги пляжда шиширилган бир неча ўн метрли совун пуфаги\nҚуёш ботиш вақтида Туркиянинг Қора денгиз минтақасидаги Трабзон вилояти соҳилида турган мушуклар.\nСингапурнинг Jewel Changi аэропортидаги сунъий шаршара яқинида турган қизалоқ.\nТайланднинг Ҳуан Ҳин шаҳридаги уй ошхонасида овқатланаётган фил.\nАмерикалик Каэлиб Дрессел Соғлиқни сақлаш марказида АҚШдаги сузиш бўйича мусобақанинг саккизинчи кунида эркаклар ўртасида 50 метрга эркин усулда сузиш бўйича финал баҳсида Америка рекордини ўрнатди.\nРио-де-Жанейродаги Копакабана пляжида Рио-де-Паз нодавлат нотижорат ташкилоти томонидан Бразилиянинг ярим миллион COVID-19 қурбонлари хотирасига жойлаштирилган атиргуллар ортида қучоқлашаётган икки киши.\nМавзуга доир: Москвада COVID-касалхона ёниб кетди, Британияда коронавирусга чалиниш бўйича рекордлар қайд этилмоқда, Уммон «Спутник V»ни маъқуллади. Коронахабарлар\nМюнхендаги Allianz Arena стадионида бўлиб ўтган Евро-2020 чемпионатининг «Ф» гуруҳидан ўрин олган Германия ва Венгрия ўртасидаги ўйин пайтида ёмғир ёғмоқда.\nМавзуга доир: Англия Германияга, Португалия эса Бельгияга қарши. Евро—2020 1/8 финалининг барча жуфтликлар маълум бўлди\nКобулдаги қочоқлар лагерида яшаётган болалар.\nБангкокдаги Dog In Town кафесида ишловчи бола итлар билан муомала қилмоқда.\nНью-Йоркда Жорж Флойд ҳайкали ўрнатилди. Уни ўлдиришда айбдор деб топилган полиция ходими Дерек Шовин 22,5 йилга озодликдан маҳрум қилинди.\nШотландиянинг Эдинбург шаҳрида қўйларнинг жунини олиш бўйича мусобақада қатнашаётган Пенни Белл исмли аёл.\nВенесуэланинг Каракас шаҳрида ёга машғулотларида қатнашаётган маҳаллий аҳоли.\nХитойнинг Циндао шаҳри яқинидаги ботқоқликда юрган лайлаксимонлар туркумига кирувчи адреа қуши.\nМюнхендаги Allianz Arena стадиони устидаги яшин.\n16:53, 12.11.2021 148897\n12:13, 04.12.2021 103386\n16:50 Бугун 147\n16:36 Бугун 742\n16:18 Бугун 1714\n16:02 Бугун 1616\n23:11, 05.12.2021 71730


Кунига – 37 миллион маош, ҳар голи – 1,5 миллиард сўм. Ўзбекистонда энг кўп ҳақ олаётган футболчи ким? » Sangzor.uz - Жиззах янгиликлар портали\nAdmin 19-июн, 17:13 0 72 Спорт\nЎзбек футболи тарихида илк марта «Пахтакор» футбол клуби расмий сайти жамоа футболчилари ва мураббийларининг йиллик маошлари ва мукофот пуллари миқдорини расман эълон қилди. Унга кўра, тошкентликлар сафидаги швейцариялик ҳужумчи Эрен Дердийўқ ҳозирги кунда Ўзбекистондаги энг кўп маошли футболчига айланган.\nЭрен Дердийўқ 2019/20 йилги мавсумда Туркиянинг «Гўзтепе» клубида бор йўғи 5 ўйинда майдонга тушиб, умуман гол ура олмагач, унинг Туркиядаги 5 йиллик фаолияти якунига етди. Кўп ўтмай, «Пахтакор» бош мураббийи Шота Арвеладзе таклифи билан 33 ёшли форвард 2020 йилдан Ўзбекистонда фаолият бошлади.\n«Пахтакор» билан икки йиллик шартнома имзолаган Дердийўқ ўтган мавсум Суперлигада 22 ўйинда 9та голга муаллифлик қилган бўлса, жорий мавсум 3та гол киритган. Аслида ички турнирлардаги ғолиблик эмас, Осиё Чемпионлар лигасидаги мақсадлар учун таклиф этилган қимматбаҳо легионер икки мавсум давомида ОЧЛ баҳсларида бор йўғи 3та голга муаллифлик қилди. «Пахтакор» ички турнирларда тенгсиз жамоага айланган бўлса-да, халқаро майдонда каромат кўрсата олгани йўқ. Яъни, ҳужумчи Ўзбекистонда олаётган маошини оқлаганича йўқ.\nТаққослаш учун, Дердийўқ 2020 йилдан буён йиллик 1,3 миллион евро – айни курс билан 13 миллиард 741 миллион сўм маош олмоқда. Бу ойига – 1 145 083 333 сўм дегани, кунига – 37 646 575 сўм, соатига – 1 568 607 сўм, дақиқасига – 26 143 сўм демакдир.\nЭнг кўп маошга эга футболчининг Суперлига ўтган мавсумида киритган 9та голининг ҳар бири ўртача – 1 миллиард 526 миллион сўмдан тушган бўлса, жорий йилнинг ярмигача Суперлигада 3та гол урган номдор форварднинг ҳар бир голи ўртача – 4,5 миллиард сўмдан тўғри келмоқда.\nМаълумот учун, «Пахтакор» таркибида етакчи ҳам ҳисобланмайдиган Дердийўқнинг йиллик маоши аксарият Суперлига клубларининг бир йиллик, Про лига айрим клубларининг эса 2 йиллик бюджетига тенг маблағдир.\n"Пахтакор"нинг мавсумлар оралиғидаги 3 хатоси..\nФарруҳ Сайфиев: "Машариповнинг кетиши деярли..\nШота Арвеладзе «Пахтакор»дан кетди..\nҲокимнинг «қопдаги пуллари» ҳам «Андижон»га..\nHurriyet: «Галатасарой» Фалькао ўрнига..


Ижро органларининг 25 нафар мансабдорларини лавозимидан озод этиш бўйича таклиф киритилди — Sof.uz\nЖАҲОН 100,807,046 72,818,727 2,165,016\nЎзбекистон Республикаси Олий Мажлиси Сенатининг олтинчи ялпи мажлиси давом этмоқда. Сенат мажлисида парламент юқори палатаси Раиси Танзила Норбоева маҳаллий Кенгашлар билан ҳамкорлик борган сари янги йўналишларда ривожланиб бораётганини таъкидлади.\n– Жойлардаги депутатларимиз Сенат мажлисларида иштирок эта бошлади, – деди Сенат Раиси Т.Норбоева. – Жумладан, бугунги мажлисимизда ҳам маҳаллий Кенгашларнинг доимий комиссиялари вакиллари қатнашмоқда. Сенат қўмиталарининг деярли барча назорат-таҳлил тадбирлари маҳаллий Кенгашлар билан бамаслаҳат ва бевосита ҳамкорликда ўтказилмоқда. Сенатда доимий асосда ишловчи сенаторлар ҳудудларга бириктирилиб, маҳаллий Кенгашлар ишини самарали ташкил этиш бўйича иш олиб бормоқда. Умуман, маҳаллий Кенгашларга ҳар томонлама кўмаклашиш борасидаги ҳаракатларимиз ўзининг амалий натижаларини бера бошлади.\nШу билан бирга, маҳаллий Кенгашлар фаолиятини онлайн тарзда ёритиш амалиёти йўлга қўйилгани аввал кузатилмаган янгиликдир. Хусусан, халқ депутатлари Самарқанд шаҳар Кенгашининг шу йил 24 июлдаги 9-сессияси ижтимоий тармоқлар орқали онлайн эфирга узатилди. Бундай амалиётни бошқа ҳудудларда ҳам қўллаш зарур" - дейилади Сенат ахборот хизмати хабарида.\nОлий Мажлис Сенати маҳаллий кенгашлар\n24.01 13:30 1942\n19.09 11:41 94 Ўзбекистон\n11.09 16:39 181 Ўзбекистон\n11.09 10:50 103 Ўзбекистон


Россиялик олимлар яраларни боғлаш учун сунъий тери яратди\nПушчино олимлари яралар ва жароҳатларни боғлаш учун сунъий тери яратдилар. «Ноёб мато» оғриқли жойни механик шикастланиш ва зарарли инфекциялардан тўлиқ ҳимоя қилади. Сунъий тери ҳаво ва сув буғларининг ўтишига имкон беради, шунинг учун яра жуда нам йўли ўта қуруқ ҳолатга келиб қолмайди.\nСунъий тери қўлланилгандан сўнг, унинг ҳужайралари ярага ўтишни бошлайди. Улар тери ҳужайралари билан аралашиб, коллаген ишлаб чиқаришни рағбатлантиради. Кейин шифокорлар доимий равишда ярани боғлашлари шарт эмас. Бемор мустақил равишда уларни тўғридан-тўғри латекс плёнкасига суриб, малҳамлардан фойдаланиши мумкин.\nКиритилди: 11:27 06.04.2021. Ўқилди: 1442 марта. Фикрлар сони: 0 та.


Дани Алвес «Эл Класико» олдидан фикр билдирди\n«Барселона»нинг собиқ ҳимоячиси Дани Алвес «Эл Класико» олдидан ўз фикрларини билдириб ўтди.\n«Эл Класико»дан олдин ҳар доим катта умидлар бўлади. Ўйинга ёндашув бутун ҳафта давомида сезилади. Бу рақиб билан кўп нарсаларни бошдан кечирганман. «Барселона» — бу бренд. Умид қиламанки, футболчилар мухлисларга йирик ғалабани олиб келишади. Умидни узмаймиз, чунки клуб ҳар доим зўр. Қийинчиликларни ишонч билан енгишимиз керак.\n5:0 ва 6:2 ҳисобидаги ғалабалар ўшандаги ўйин услуби ва мазмуни туфайли эди. Биз одамлар завқ олишлари учун ҳамма нарсани оддий ва мукаммал қилган ягона жамоа эдик», — дея бразилиялик футболчининг сўзларини келтиради Europa Press.\nМаълумот учун, «Барселона» — «Реал» ўйини 24 октябрь куни бўлиб ўтади. Беллашув Тошкент вақти билан 19:15да бошланади.